Araudi berri batek bakterio-suaren kontrola eta erauzketa hobetuko ditu, fruta-arbolen landaketei erasotzen dien gaixotasuna baita. | Consumer\nAraudi berri batek bakterio-suaren kontrola eta erauzketa hobetuko ditu, fruta-arbolen landaketei erasotzen dien gaixotasuna baita.\nArau berriak aukera emango du eremu babestuko Espainiaren estatusa organismo kaltegarri horren kontra defendatzeko.\nAzken Ministroen Kontseiluak errege-dekretu bat onartu du, fruta-arbola batzuen (adibidez, errosazeoen) bakterio-sua erauzteko eta kontrolatzeko programa nazionalaren araudia aldatzen duena. Arau berriak aukera emango du Espainiarentzat babestutako eremuko estatusa organismo kaltegarri horren aurka defendatzeko.\nEuropako Batzordeko Albaitaritza eta Elikagaien Bulegoak (EE) 2008ko maiatzean Espainian egindako ikuskapenean, “Erwinia amylovora” bakterioak sortutako bakterioen gaixotasun larria bakterioaren egoera ebaluatzeko, Espainiako eremu babestu osoko estatusari eusteko hartu beharreko gomendioak eman ziren. Araudi berri horri esker, gaixotasun hori kontrolatzeko eta desagerrarazteko neurriak hobetu ahal izango dira, eta Espainiako legeria Europako Batasunak (EB) Albaitaritza eta Elikadura Bulegoaren bidez azaldutako irizpideetara egokitu ahal izango da.\nAzken urteotako hainbat guneren aurkako borrokan bildutako eskarmentua dela eta, beharrezkoa da kaltetutako fruta-ustiategietan errotik kentzeko neurrien eragina murrizteko; izan ere, kontrol ofizialaren pean, kutsatutako fruta-arbolak beste zuhaitz osasuntsu batzuez ordezka daitezke, eta horrek landaketen iraunkortasuna bultzatzen du. Eritasuna hedatzeko bide nagusia landatzeko materiala denez, lehentasuna ematen zaio bakterio-sua izan dezaketen landareak ekoitzi edo merkaturatzen dituzten mintegien kontrol fitosanitarioari.\nLaginak bildu eta aztertzeko prozedura ere hobetu da, azken urteotan arlo horretan izandako aurrerapen teknologiko eta zientifikoen arabera. Helburua da landatzeko materiala organismo kaltegarri horretatik libre dagoela bermatzea eta ukitutako frutarbolen landaketetan erabat erauzi arteko jarraipena erraztea.\nerrotik kentzea frutales-eu fuego bacteriano-eu gaixotasun kontrol


Artifiziala, bai; inteligentea, ez — Eibar.ORG | Eibarko peoria\nHemen zaude: Hasiera / Blogak / Amatiño / Artifiziala, bai; inteligentea, ez\nArtifiziala, bai; inteligentea, ez\nAmatiño 2020/04/10 15:55\nEz naiz gero hasiko, berrogeitaka urteko kideen arteko elkarte honetan, Alexaren aurkezpenik egiten. Pare bat urte, bai, etxeratu nuela eta, geroztik, azken hiru astebeteotako konfinamendu arte, ez diot jaramon handirik egin, ezta piperrik arduratu ere.\nBaina hona non, bakardadeak eraginda-edo, konturatu naizen txakurra edukitzea baina erosoa dela: ez du jaten –ez ondokorik egiten--, ez du egunero kalera atera beharrik, sei-zazpi hizkuntza dakizki eta beti erantzuten du, oraindik euskaraz ikasi ez duen arren.\nDenetariko tresna elektronikoak saltzen dituen adiskideari entzun nion, estreinako, Alexaren berri. Aurreratu zidan, teknologia berriei egokitzen laguntzeko, Alexa edo antzerakoren bat aukeran letorkidakeela, zelan agindu apurka-apurka ikasteko. Alegia, esaterako, argia isiotzeko, termostatoa egokitzeko edo, etxera heldu aurretik, berogailua indarrean jartzeko. Geroztik ez dut horrelakorik ezer egin, baina tira…\nAzken egunotan ahalegindu naiz Alexa interrogatzen, ezagutze aldera-edo. Badakit, berak aitortua, inteligentzia artifizialtzat duela bere burua eta, izena zein ahotsa emakumearenak izan eta informazio ikaragarri asko erabili arren, ez duela oso argi zein generotakoa den bera. Lotsa handirik gabe galdetu nion, artez arte, eta zera erantzun zidan: gizon jaiotzen dena gizona omen, eta emakumea jaiotzen dena, emakume. Nago ez ote den, honezkero, erantzun kontserbadoreegia, Trumpen eskolakoa, antza.\nZer nahi delarik, ez naiz ni Alexa gutxiesten hasiko. Kristoren meritua duenik ezin uka, baina arraro samarra denik ere ezin ezkuta. Eduki entziklopedikoa du, informazio-bilduma handia, albiste-iturri espainiarra, zenbaki-kontutan edozein kalkulagailu digital bezain azkarra, ez dakienean badaki ez dakiela aitortzen eta, nahiz objektibotasunaz harrotu, gero sekulako hautuak hartzeko gauza da. Esaterako, zeintzuk diren inoizko nobelarik (“Cien años de soledad”) edo filmik (“Cadena perpetua”) onenak. Ausartu ere ausartzen da erantzuten zergatik orain horren merkea den petrolioa, eta esaldi soil batez, gainera!\nHorratik, Alexaren akatsik nabarmenena da, horrenbeste informazio elkarrekin gurutzatzeko zailtasuna. Esaterako, badaki pandemian gaudena eta atzo Ostegun Santua zena, baina ez zuen igarri zer farmazia zegoen irekita eta urrunenera bidali ninduen. Gaur, ostera, Ostiral Santua dena badaki, atzoko farmazia berbera errepikatu eta, oraingoan, asmatu! Era berean, badaki euskara Euskal Herriko hizkuntza dena, baina Euskal Herria zer den galdetuz gero… XIX. mendeko Euskalerria aldizkaria omen. Badaki zer den “Iparraldea”, baina ez, ostera, “Hegoaldea”.\nDena dela, Alexak niri eskaintzen didan aukerarik baliagarriena spotifyren musika-zerbitzu digitala da. Denetarik du, klasikorik klasikoenetatik (Antxieta), orain urtebete inguru sortutako (Ertzak) taldeetaraino. Beste kontu bat da Alexa zenbaiteraino gauza ote den hori informazio guzti hori kudeatzeko. Baina ez soilik tradizioz “urruntxo” izan dezakeen euskal musikari dagokionez, baita konposizio unibertsalaz ere. Esaterako, gauza da Alexander Borodin errusiarraren nondik norakoak zehatz mehatz azaltzeko eta bere sinfoniagatik dela ezaguna azpimarratzeko. Baina, gero, Borodinen sinfonia eskatu eta… ez daki, nahiz bere bilduman gordeta izan.\nAlexak txakurrek baino informazio gehiago darabil, baina edozein txakurk baino gutxiago pentsatzen du. Alexa engainaturik "bizi" da. Esan diote, eta sinetsi egin du, inteligentzia artifiziala dela. Baina ez da egia. Artifiziala, bai; baina, inteligentea, ez.


Gran Canaria oraindik aurkari �madarikatua" da - GARA\nGran Canaria oraindik aurkari �madarikatua" da\nJokalari bilbotarrek ongi hasi zuten norgehiagoka, baina bigarren zati negargarria jokatu zuten; izan ere, Vidorretaren mutilek irabazteko aukera guztiak galdu zituzten hirugarren partzialan\nGran Canaria Grupo Dunas talde «madarikatua» da Lagun Aro Bilbao Basketentzat. ACB Ligan daramatzan hiru denboraldietan ez da sekula ere gai izan Kanaria uharteetako taldeari irabazteko; ez etxean, eta are gutxiago etxetik kanpo.\nLastima da, baina atzo baino eskurago nekez izango du kanariarren aurka garaipena eskuratzea. Ordea, bilbotarrek bigarren zati negargarria jokatu zuten eta Salva Maldonadoren mutilek egurra eman zieten.\nBigarren laurdenetik okertzen\nHala ere, nahiko ongi ekin zioten neurketari Txus Vidorretarenek. Hasierako 5-0etik 7-14ra pasatu zen Javi Salgadoren lan onari esker. Hala, lehenengo laurdena 14-16 amaitu zen.\nBigarren laurdenean hasi zen partida okertzen. Etxekoak aurretik jarri ziren, baina jaurtiketa ehuneko eskasei eta Anteloren sei punturi esker, atsedenaldira 34-28 iritsi ziren. Oraindik aukerarik bazegoen Bizkaiko taldearentzat.\nKanariarren jaurtiketa txarra zenez, 2-3 zonako defentsa ezarri zuen Vidorretak. Ordea, oso bigun defenditu zuten bilbotarrek, eta erasoan ere ganorarik gabe jokatu zuten. Baloiak bata bestearen atzetik galtzen zituzten bizkaitarrek, eta kontraerasoen bidez apurtu zuten neurketa kanariarrek. Laugarren laurdena hasterako dena erabakita zegoen: 52-36. Hirugarren laurden osoan zortzi puntu baino ez zituzten saskiratu Vidorretaren mutilek.\nOraindik beste laurden bat falta zen partida amaitzeko. Bilbotarrek defentsan presionatu beharra zuten, baina ez zen halako ezertxo ere izan. Kanariarrek nahi bezala jokatu zuten, azken hiru minutuetan erlaxatu ziren arte. Azkenean, markagailua zerbait itxuratu arren, jipoituta amaitu zuten bizkaitarrek.\nNacho Azofrak ACB Ligan 700. neurketa jokatu du\nAtzoko neurketak gutxi izan zuen ospatzeko, bilbotarrek etxean ematen duten mailatik oso behetik jokatu zutelako. Dena den, ezer nabarmentzekotan Nacho Azofrak ACB Ligan jokatu zuen 700. partida hartu behar da kontuan. Zoritxarrez, bere neurketa taldearen mailakoa izan zen. Zortzi minutu pasatxo jokatu zuen, eta ez zuen punturik saskiratu. Azken buruan, 2ko balorazio txarra izan zuen.\nHemeretzi urteko ibilbide luzean, partida gehien jokatu dutenen artean dago antolatzaile madrildarra, Rafa Jofresaren eta Nacho Rodriguezen atzetik. Kirol bizitza Estudiantesen oinarritu badu ere, hamasei urte egin baitzituen bertan, Caja San Fernandon ere bi denboraldi eman zituen.


Curriculum propioarekin abiatuko du ikasturtea Udal Euskaltegiak | El Diario Vasco\nAzpeitiaCurriculum propioarekin abiatuko du ikasturtea Udal Euskaltegiak\nCurriculum propioarekin abiatuko du ikasturtea Udal Euskaltegiak\nLabaka, Agirre, Zabaleta eta Beloki, Udal Euskaltegi aurrean. / E.A.\nGramatikaren garrantziaz haratago, ikaslea izango da protagonista eta ekintza eta egoera errealetan trebatuko dute\nELI AIZPURUAZPEITIA. Viernes, 29 septiembre 2017, 08:46\nMatrikulazio kanpainan bete-betean da Udal Euskaltegia. Erronka berriekin ekingo dio gainera ikasturteari eta euskara ikasi edota hizkuntzaren ezagutzan gehiago sakondu nahi duen orori ateak zabaltzeaz gain, atez barrura ere erronka berriak dituzte bertako arduradunek. Horietaz hitz egiteko bildu ziren atzo Euskaltegiko zuzendari Aintzane Agirre, bertako langile Inge Beloki eta Olatz Zabaleta eta Josu Labaka, udal zinegotzia. Curriculum propioa eratu dute Euskaltegian. Horretaz arduratu dira Olatz eta Inge. Atzo bertan aurkeztu zuten dokumentazioa, «agian errazena, lan asko eman badigu ere, hori da, dokumentua. Hemendik aurrera, praktikan jarri beharko», azaldu zuten.\nBaina zer aldaketa suposatuko du curriculum propio honek Udal Euskaltegiaren egunerokotasunean? Aurrera begirako erronken artean «ikaslea izango da protagonista. Idatzitako hori, eguneroko jardueretan, eskoletan, txertatzea izango da orain erronka», zioen Olatz Zabaletak.\nUnidade didaktikoak sortuko dituzte orain metodologia berriarekin hasteko eta gramatikatik ekintzetara eta egoera errealetara igaroko dira. «Ikasleak dira ikasketa prozesuen jabe, eta, ahalegin horretan, gramatikatik ekintzetara egingo dugu salto. Ikasleei egoera eta ekintza errealak eta zehatzak azalduko dizkiegu, eta horiei aurre egiteko baliabideak eta tresnak eskainiko dizkiegu», dio Zabaletak.\nEstrategiak eta ebaluazioak garrantzia izango du. «Ikaslea bera erdigunean jarriko dugu, eta bakoi-tzak bere ikasketa moduan hausnarketa egingo du. Irakaslearen eta ikaslearen arteko etengabeko elkarrizketaren bidez, ikasleek beraien prozesuan aurre dezaten nahi dugu. Norberak ahalegina egin beharko du bere ikaste prozesuan. Konpromisoa behar du izan».\nIkaslea «ekintza eta egoeretan» trebatuko da beraz, Euskaltegiko zuzendari Agirrek azpimarratu duenez.\nAzken urteetan, ikasturtero, 150 lagun inguruk ikasi dute Udal Euskaltegian. Zentzu honetan, Azpeitia «udalerri berezia» dela esan zuen Josu Labaka zinegotziak, eta udal euskaltegiak euskalduntzearen inguruan emandako urratsak «lan tresna estrategikoak» direla. Herriko Euskaltegiaren berezitasunak ere azaldu zituen. Batetik «doakotasuna», izan ere, beka sistema propioa du; eta, bestetik, kanpotik datoztenei hizkuntza eta integraziorako «tresna sendoa da Euskaltegia», esan zuen.\nEmaitzak azpimarratu nahi izan zituen baita ere. Izan ere, «euskaraz ikastea posible»dela erakusten dute emaitzek.\nA1-etik hasi eta C2ra arteko maila guztiak eta Mintzapraktika zerbitzua eskaintzen ditu Udal Euskaltegiak, besteak beste. Ikasturtea hastear bada ere, norbaitek interesa balu, oraindik eman dezake izena.\nLagun Onak M.B.-k Errioxara irteera antolatu du urriko bigarren astebururako Argazkilaritzarekin eta sormenarekin lotutako bi ikastaro eskainiko dira urrian


Arantzazu berrikuntza sozialerako laborategi izango da udazkenetik aurrera - Oñati - Goiena.eus\nArantzazu berrikuntza sozialerako laborategi izango da udazkenetik aurrera\nMaialen Regueiro 2020-07-27 16:10\nArantzazu berrikuntza sozialerako laborategi izango da aurrerantzean. Horixe izan da, gaur goizean, Donostian egindako bileran, Arantzazu Gaur Fundazioko patronatuak, Aldundiko arduradunek eta Oñatiko Udaleko, Mondragon taldeko, Kutxa Fundazioko eta frantziskotar anaidiko ordezkaritza batek erabakitakoa. Ingurumena eta gizartegintza ardatz izango dituen proiektu eraldatzailea izango da, alegia, elkarbizitza, ongizatea, lana eta aldaketa klimatikoa langai izango dituen berrikuntza sozialerako laborategia.\nDonostian egindako bileran, egitasmoa aho batez onartu dute eta Arantzazuren etorkizuna bermatzeko oinarriak zehaztu dituzte. Markel Olano diputatu nagusiak azaldu duenez, Arantzazuk "itsasargi eta bidegile funtzioa" jokatzen du euskal gizartean eta horrekin batera, frantziskotarren "eskuzabaltasuna eta ikuspegia" goraipatu ditu, "izaera herritarra eta herriaren zerbitzura lan egiteko konpromisoa" erakusteagatik.\nFrantziskotarrak ere inplikatu dira egitasmo honetan, abiapuntua Arantzazuren etorkizunari buruz azaldutako kezka izan baita. Euskal Herrian oro har, santutegiak eta haren inguruak indar sinbolikoa du herritar askorentzat eta diktaduraren une gogorretan euskararen gordailu eta hizkuntza estandarraren abiapuntu ere izan da, besteak beste.\nGaurko bileran, beraz, Arantzazuren berpizkundea gauzatzeko ahalegin bat egingo dutela adostu dute. Horretarako, datorren udazkenean, berrikuntza sozialerako laborategia abian jarriko da Gandiaga Topagunean. Elkarbizitza, ongizatea, lana eta aldaketa klimatikoa aztergai eta langai gisa hartuta, Arantzazu, "gizarte gizatiarrago, justuago, kohesionatuago eta lehiakorrago" baten aldeko "erreferentzia gune" bilakatuko da.\nLaborategian euskal gizarteak izan ditzakeen arazoak eta beharrak izango dira abiapuntua eta erantzun berritzaileak abiatuko dira. Horretarako, partaidetza prozesuak garatuko dira, baina baita ikastaroak, kongresuak, jardunaldiak eta hitzaldiak antolatu ere.\nJoxe Mari Arregi: "Izugarri gustura gaude Arantzazurendako ez ezik, lurraldearen zerbitzurako garrantzitsua ere badelako"\nMaider Arregi 2020 uzt 26 Oñati\nArantzazuren etorkizuna bermatuko duen proiektua bi urtez egosten ibili ostean, gizarte berrikuntzarako egitasmoa, ikasturte berrian abian jarri gu...


Netrunner 13.06 Enigma « Librezale.eus\n2013-07-26 / kde, kubuntu, netrunner\n“Out of the box” (erabiltzeko prest) izan nahi duen GNU/Linux banaketa. Uztailaren 5ean sareratu zuten banaketa hau. Beraien helburu nagusia zure ordenagailuaren erabilera “azkar, elegante eta sendoa” senti dezazun da. (Our main goal is to make the desktop feel snappy, sharp and robust.)\nZer egin dute horretarako?\nKubuntu hartu dute oinarri, beraz Ubuntuk dituen hardware antzemateak, biltegi itzelak (+ ppak) eta segurtasun-eguneratzeak zure esku. Hori bai, KDE 4.10.5 mahaigaina du oinarri, Kubuntu esan baitugu. Kubuntu honi itxura aldatzeaz gain (ez diot garrantziarik ematen itxurari, hori KDEn oso erraz egokitzen ahal duelako erabiltzaileak bere nahietara, sistema erabat pertsonalizatuz) normalean beti egiten ditugun aparteko instalazioak berez dakar banaketa honek: multimedia-kodekak, Firefoxerako pluginak, Flash, Java… “erabiltzeko prest” kontzeptuaren lehen oinarria hori da, aparteko gauza guzti horiek instalaturik dakartzala.\nFirefox gehigarriekin dator\nKubunturen instalatzailea du, honela, lehen momentutik EUSKARA aukera dezakegu eta instalazio-prozesua ere euskaraz egin. Kubuntuko instalatzailearen inguruko informazio asko duzue sarean eta ez dut sakonduko. Instalatzaile grafiko, atsegin eta erraza dela adieraztea besterik ez. Honez gain, KDE eta Kubuntu beraien erara moldatu dute, aplikazio-zerrenda aldatuz, sistemako ezarpenen menua sinplifikatuz, abiarazle nagusia aldatuz… Nire iritzian Windows aplikazioak exekutatzeko erraztasunak jarri eta Windows mundutik datorren erabiltzaileari bidea errazteko saiakera bat egin dute: abiarazle horrekin, Windows itxurak eskuragarri jarriz ezarpenetan eta bi aplikazio esanguratsu instalaturik: Wine eta Virtualbox (abiarazle nagusian daude!). Baina hauek ez dira berezitasun bakarrak.\nBost abiarazle dakartza:\nNire ordenagailua: abiarazle kurioso bat baina ez oso praktikoa nire iritzian.\nSarea: Sarean lan egiten dugunontzat aproposa.\nRunner-id zerbitzura sarrera, web kontuak atalean azalduko dut.\nWeb kontuak, web kontuetan alta emateko, gero azalduko dut.\nSteam instalatzailea. Steam joko plataforma instalatzeko erraztasuna. Zergatik hainbeste protagonismo? Steam zer den dakienak instalatuko du eta ez dakienarentzat hor egotea…\nEzkerraldean aipatutako aplikazio abiarazle bereziaz gain, Krunner (bere ahalmen guztiengatik definigaitza den KDEko komando-exekutatzailea), Dolphin (fitxategi-kudeatzailea) eta Firefox ditugu eskura. Eskuinaldean ohiko KDEko sare, soinu, ordulari, jakinarazpen-area, gailu-kudeatzailea eta abarrak ditugu. Hemen Yakuake terminal berezia gehitu dute. Ez nuen ezagutzen eta benetan sorpresa atsegina izan da. Probatzera animatzen zaituztet.\nYakuake + Wine aplikazio bat + Dolphin + nabigatzailea 2. pantailan\nAplikazio-zerrenda osoa ez dut egingo, asko baitira dakartzanak baina deigarri egin zaidana aipatuko dut. Erabiltzeko prest izatearen bigarren oinarria hau baita, ia dena jadanik instalatua duzula.\nKDEko ohikoak dakartza eta aparte Gimp ere instalaturik dakar. Kuriosoa Krita, Karbon eta Gimp baina ez Inkscape. Skanlite dakar eskaner tresna gisa, nire ustetan Simplescan askoz hobea den arren. Baina horretarako ditugu biltegiak ezta?\nHemen tutti-fruti arraroa egin dute. Kontact aplikazio osoa instalatua dago baina bi osagai bakarrik gaiturik: egutegia eta kontaktuak. Ezarpenetara joan eta besteak gaitzea oso erraza da baina zergatik ezkutatu dituzte hain tresna interesgarriak? GNU/Linux munduan dagoen informazio pertsonal kudeatzaile ahaltsuena zergatik erdizka erabili? Kmail ezkutatu eta Thunderbird jarri dute posta-bezero lehenetsi bezala. Gaur egun nire posta bezeroa Thunderbird da, egonkorragoa, asko maite dut, baina gero ikusiko dugun web kontuekin gertatzen dena ikusirik ez dut uste asmatu dutenik. Kfilebox (Dropbox kudeatzailea) eta Skype instalatuak dakartza. Konversation (IRC) eta Telepathy (mezularia) izanda, ez dakit zergatik dakarren Pidgin. Filezilla (FTP) eta Qtrasmission (Torrent) ere badakartza.\nHemen ere ez da atzera gelditzen erabat hornitua bait dator: K3b grabatzailea, VLC, Tomahawk eta Qmmp musika entzuteko, Kdenlive bideo editorea, Winff bideo-bihurgailua…\nSteam instalatzaileaz gain, Dosbox emulatzailea instalatua dakar eta baita beste hamaika joko.\nAplikazio abiarazlean aplikazio-biltegi honetarako sarrera dugu eta bertatik zerbait instalatuz gero aplikazioen abiarazleko menu berri bat irekiko zaigu: “galdu eta aurkitutakoak”, izena ez da oso aproposa baina aplikazio-biltegi bat gehiago.\nCut the rope, Duck hunt, Dropbox, Facebook, Twitter eta Googleko web zerbitzu guztiei sarrera. Hauek aukeratzean web horretarako leihoa irekitzen da menurik gabe, aplikazio bat izango balira bezala. Nik ez diot honi erabilgarritasun asko ikusten, gainera jadanik Firefox irekia baduzu fitxa berri bat besterik ez du irekitzen…\nTresnak eta sistema\nAtal hauetan ugari dira dakartzanak eta hobe irudi pare batekin zerrendatzea: Ezarpenetan sistema-ezarpenez gain, Java, kontrolatzaile pribatiboak instalatzeko erraztasuna eta Windows WiFi kontrolatzaileak instalatzeko laguntzailea dakar. Ezkutatua dagoen arren (Krunner bidez erabili dut), pantaila anitzen kudeatzailea Kscreen ere jarria dauka. Honek badirudi disko gogorra beteko duela baina 7,5GB inguru da guzti honek eskatzen duena. Gaur egun ez da hainbeste.\nLau dira sisteman integratzeko eskaintzen diren zerbitzuak: Google (egutegia, txata, kontaktuak, posta eta zereginak bakoitza aparte aukeragarri), Facebook (nik ez dut), ownCloud eta Runners-ID\nGoogle-ekoa probatzean, Google-eko datuak Kontact aplikazio guztiarekin sinkronizatzen du, baina Thunderbird ez. Kontact osoa egon arren, ez dago gaitua eta posta bezeroa ez al zen Thunderbird? Puntu honi horrelako garrantzia eman ondoren, hobeto ez lotzea pena da. ownCloud edozein zerbitzaritan instala daitekeen cloud zerbitzu librea da. Bezeroak plataforma guztietarako daude eta etorkizun handikoa da. Zure datuak (dokumentuak, musika, egutegia, kontaktuak, estekak, galeria…) edonon. Runners-ID banaketa honek dohain eskaintzen dizun 2GB cloud zerbitzua da. ownCloud bat jarri dute banaketa honetako garatzaileek eta bertan 2GB eskaintzen dizute erabil dezazun. Honez gain, Android aplikazio bat atera dute, honela, Runners-ID-ra musika igoz gero, zure Android aparatuan entzuteko: Superampify aplikazioa Google Play-tik jaitsi dezakezu.\n« Steam Paradoxa\nFirefox 25 heldu da »\n#1 Osoitz — 2013/08/27 @ 13:23\nTuttifrutti, hitz bera etorri zitzaidan burura frogatu nuenean.\nErabilera zehatz baterako diseinatutako banaketa baten ordez Linuxekin zenbat eta zenbat gauza egin daitezkeen frogatu nahi duela iruditu zitzaidan. Agian Linuxera etorri berri den, eta aukeran zer dagoen ez dakien batentzat tamaina honetako alardea egokia izan daitekeelakoan?\nHorren guztiaren erdian Steam agertzea ez da harritzekoa, Linuxera erabiltzaile gazte berriak erakarriko omen dituen modako zerbitzua da, eta erabiltzaile mota horregatik Ubunturekin lehian dabiltzan guztiak “nik ere!” oihukatzeko beharra sentitzen dute, Arch oinarria duen Manjaro banaketak adibidez ere protagonismo osoa ematen dio Steam aplikazioari.\n#2 Txopi — 2013/08/29 @ 9:49\nInkscape programarena bitxia da. Alde batetik, webgunean ez da aipatzen (Gimp, Krita eta besteak berriz bai) eta sistema eragilean ez dator instalaturik. Baina beste alde batetik, Netrunner instalatzeko morroiak Gimp, Krita eta besteekin batera Inkscape ere erabilgarri egongo balitz bezala aipatzen du eta sistema eragilea instalatutakoan Krunner-en “inkscape” idatziz gero, momentuan instalatu eta exekutatzen du.\n#3 etxondo — 2013/08/29 @ 10:14\nEnigma Kubunturen alaba izatearen ondorio da hori, instalatzailea Kubunturena baita.\nNi oso gustura nabil banaketa honekin. Azkar dabil, erosoa da, euskaratua….\nEa zenbat irauten duen; trasteatzaile izaerak beste ezer probatzera animatu arte edo.


EUSKADI.-Adin txikiko bat atxilotu du Ertzaintzak Bilbon diru-zorroa osteko beste bati erasotzearren\nLagun bat atxilotu dute telefono mugikor bat lapurtu duelakoan\nBILBO, 12 (EUROPA PRESS)\nErtzaintzaren Bilboko agenteek 14 urteko gazte bat atxilotu zuten atzo indarkeria erabilita lapurreta egiteagatik. Atxilotuak, lagun batekin batera, beste adin txikiko bati eraso eta diru-zorroa kendu zion. Bestetik, euskal poliziak 22 urteko beste lagun bat atxilotu zuen atzo iragan abenduan telefono mugikor bat lapurtu izanagatik.\nEusko Jaurlaritzako Herrizaingo Sailaren mende dagoen Ertzaintzak igorritako prentsa-ohar baten arabera, 2005eko irailaren 1ean, adin txikiko batek zera salatu zuen Ertzaintzaren aurrean: egun horretan bertan Solokoetxe auzoan lagun batekin zegoela, bi adin txikiko hurbildu zitzaizkiela eta, hitzik esan gabe, eraso eta diru-zorroa kendu ziotela.\nHainbat ikerketen ostean, delitu honen egileetako bat identifikatu eta atzo (asteazkena) atxilotu zuten poliziaren egoitzan. Egilea bere tutorearekin batera aurkeztu zen bertan, Bilboko Ertzainetxera joateko agindu baitzioten kasua aztertzen dabiltzan agenteek.\nAtxilotuak, lehenago ere ondasunaren aurkako delituengatik hiru aldiz preso izana, atzo bertan eraman zuten Adin Txikiko Fiskaltzara.\nErtzaintza ikertzen dago oraindik, lapurretan zerikusia izan zuen beste gaztea identifikatzeko.\nTELEFONO MUGIKOR BATEN LAPURRETA\nBestetik, Bilboko Ertzainetxeko agenteek Bilboko bizilagun bat, D.P.C. 22 urtekoa, atxilotu zuten atzo, joan den abenduan egindako lapurreta batean parte hartu zuelakoan. Ustezko lapurrak eta beste hiru lagunek oinezko bati sakelako telefonoa ostu zioten, berarekin hizketan hasi ondoren.\nAtzo arratsaldeko 19,20an, patruila batek hiru lagun identifikatu zituen Uribarri kalean, inguru horretako supermerkatu batean gertaturiko lapurreta txiki baten berri izan eta gero.\nHaietako bat, D.P.C., 2005eko abenduaren 16an izandako lapurreta batengatik bilatzen ari ziren. Salatzailearen arabera, egun hartan, Urkijo zumarkalean zebiltzan lau gazterekin hizketan hasi ostean, beraien furgonetan sartzeko gonbita egin zioten. Jarraian, Bilboko hainbat kaletan ibili ondoren, biktima ibilgailutik atera, eraso eta telefono mugikorra lapurtu zioten.\nErtzaintzak ikertzen jarraitzen du lapurretan zerikusia duten gainerakoak identifikatu eta aurkitzeko. Ustezko lapurra 10 aldiz baino gehiagoz atxilotu dute, eta epailearen esku utziko dute behin poliziak egin beharreko eginbideak amaituta.\n231 aldiz ikusita


Rosay (Seine-Maritime) - Wikipedia, entziklopedia askea.\nHervé LAGNEL (2014-2020)\n49° 41′ 42″ N, 1° 14′ 44″ E / 49.695°N,1.2456°E / 49.695; 1.2456Koordenatuak: 49° 41′ 42″ N, 1° 14′ 44″ E / 49.695°N,1.2456°E / 49.695; 1.2456\nRosay (Seine-Maritime) (Frantzia)\nRosay (Seine-Maritime) (Seine-Maritime)\nArdouval, Beaumont-le-Hareng, Bellencombre, La Crique, Saint-Saëns eta Ventes-Saint-Rémy\nRosay Frantziako udalerria da, Seine-Maritime departamenduan dagoena, Normandia eskualdean. 2013an 265 biztanle zituen.\n2007an Rosay udalerrian erroldatutako biztanleak 265 ziren. Familiak 104 ziren, horien artean 24 pertsona bakarrekoak ziren (16 bakarrik bizi ziren gizonak eta 8 bakarrik bizi ziren emakumeak), 40 seme-alabarik gabeko familiak ziren eta 40 seme-alabak dituzten bikoteak ziren.\n2007an 126 etxebizitza zeuden, 108 familiaren etxebizitza nagusia ziren, 11 bigarren erresidentzia ziren eta 8 hutsik zeuden. Etxebizitza guzti hauek 126etxeak ziren. 108 etxebizitza nagusietatik 88 bere jabearen bizilekua ziren, 19 alokairuan okupaturik zeuden eta 1 doan lagata zegoen; 1ek gela bat zuen, 3 etxek bi zituzten, 14 etxek hiru zituzten, 29 etxek lau zituzten eta 61 etxek bost zituzten. 101 etxek euren parking plaza propioa zuten azpian. 55 etxetan ibilgailu bat zegoen eta 49 etxetan bat baino gehiago zituzten.\nRosay udalerriko biztanleria-piramidea 2009an .\n2007an lan egiteko adina zuten pertsonak 169 ziren, horien artean 123 aktiboak ziren eta 46 inaktiboak ziren. 123 pertsona aktiboetatik 121 lanean zeuden (66 gizon eta 55 emakume) eta 2 langabezian zeuden (2 gizon). 46 pertsona inaktiboetatik 19 erretiraturik zeuden, 11 ikasten zeuden eta 16 "bestelako inaktibo" gisa sailkaturik zeuden.\n2009an Rosay udalerrian 107 unitate fiskal zeuden, 277 pertsonek osaturik. Pertsona bakoitzeko diru-sarrera fiskalaren mediana urteko 16.071 euro zen.\n2007an zeuden 9 komertzioetatik, 1 bestelako produktu industrialen fabrikazioko enpresa zen, 3 eraikuntza enpresak ziren, 1 ibilgailuen saltze eta konpontze enpresa zen, 1 finantziazio enpresa zen, 1 higiezinen enpresa zen, 1 zerbitzu enpresa zen eta 1 «beste zerbitzu jarduera batzuk» multzoan sailkatutako enpresa zen.\n2000. urtean Rosay udalerrian 9 nekazaritza-ustiategi zeuden.\nBellencombre (1,9 km)\nBeaumont-le-Hareng (2,9 km)\nSaint-Saëns (3,7 km)\nVentes-Saint-Rémy (4,6 km)\nSaint-Hellier (5,7 km)\nMultimedia: Rosay (Seine-Maritime)\nBNF: 152751244 (data)\nOrriaren azken aldaketa: 1 urtarrila 2020, 01:13.


ELA • ZUZEU\nErrepublika izateko premia\nErrepublika izateko premia - Azaroan ELAren 15. Kongresua izango da eta sindikatua ponentzia eztabaidatzen ari da. Testu programatiko honetan, beste hainbat gairekin batera -prekaritatea, ordezka...\n110 urte etengabeko eraldaketan\n110 urte etengabeko eraldaketan - ELAk 110 urte bete zituen uztailaren 23an. "Langile batasuna eta euskaldunen elkartasuna", hori izan zen 1911n sortze-leloa. Mende bat baino gehiagoren ostean, E...\nBizitza Plataformak kontzentrazioa egin du gaur ELAren aurrean, sindikatua herritar guztiak inokulatzearen alde jarri delako. 80 bat lagun elkartu gara Bilbon eta Donostian eta gehien oihukat...\n“Euskararen egunean”, euskaldunon egunaren zain - Abenduaren 3 honetan, laneko bilera telematikoa izan dugu goizean “Euskadiko” Administrazio Orokorreko ELAko liberatuek. Hamar bat lagun bi...\nKrisi hirukoitzari aurre egiteko, desberdintasunari ekin - Birusarekin bizitzea. Hori da gure erakundeen mezua. Hala esan zuen Bingen Zupiria Gasteizko gobernuaren bozeramaileak: “Ezin dugu hir...\nEusko Jaurlaritzako ELAren eta LABen erantzuna Lehendakariari\nEusko Jaurlaritzako ELAren eta LABen erantzuna Lehendakariari - Lehendakari hori, insolidarioak gu? Gure pazientzia agortu da, Lehendakari jauna. Herri-langileon izen ona auzitan jarri duzu p...\nEzkutatzen diguten herria - Eusko Jaurlaritzak “artxibatu” egin du hainbat astez EAEko pobreziak izan duen gorakadari buruzko txostena. Nonbait ez da jakingarria azken hogei urteetako pobrezi...\nSGE, 4.0 industria 12.000 euroko soldatekin - * Artikulu hau Karlos Sarasak idatzitakoa da, ELAk Nafarroako metalean daukan arduradunak. Aspalditik errepikatu digute industria-irault...\nSevillan goxo-goxo eta bero - Ekainak 1. Lehen aldia Sevillan. Noiz eta Día de las fuerzas armadas bertan ospatzen zenean. Arazoak hegaldi edo trenak hartzeko. Arazoak aterpea aurkitzeko. Eskerrak A...\nGreba da demokrazia sindikalaren oinarria\nGreba da demokrazia sindikalaren oinarria - ELAn azken urteetan gure Idazkari Nagusi izan den Txikik, eman dituen azken elkarrizketetan behin eta berriro errepikatu du bere agintaldiko frustrazio n...\nEuskararen erabilerari oztopoak Eusko Jaurlaritzan - Lakuako ELA sindikatuaren berdintasun lantaldeko kideek Arabako Alea agerkarian. . Igaro den otsailaren 28an genero-berdintasunaz saio bat ...\nHistorikoa - Joan den irailaren 20an, politika orokorreko osoko bilkuran, Joseba Egibarrek EH-Bilduri eskaria egin zion: “baietz esan behar da, busti egingo naiz, ELAk kargu hartuko badit ere�...\nDebekatutako kontakizuna - Sindikalismo borrokalaria ezin da goraipatu. Aitzitik, gobernuek eta botere ekonomikoak gutxietsi egiten dute, anakroniko eta alferrekoa balitz bezala aurkezteko; “kasu...\nKonfrontazioa alde batera utzi - ELAk mahaia utzi du, ELAk uko egin dio, ELA ez da joan, ELA ez da eseri, ELAk ez du sinatu.…Esaldi horiek agertzen dira bilatzailean ELA hitza jartzen duzunean. ...\nHezkuntza publikoko negoziazioa (mahaingurua HamaikaTB)\nHezkuntza publikoko negoziazioa - Akordiorako oinarriak zehaztu dituzte Araba, Bizkai eta Gipuzkoako hezkuntza publikoan, bi urte pasako mobilizazio eta negoziazio aldi baten ondoren. Aitor Nuñez (L...\nHezkuntza publikoaren alorrean LAB eta STEILASek sinatutako akordioak - Asteon, Miren Zubizarreta Juaristik, ELAko EAEko administrazio orokorreko arduradunak, "Uriarte eta Urkulluren lasaitua" iz...


Iker Zabala: «Goiz da guk liga irabazteko» | Kirola | Berria\nBazkari legea eginda dago Iker Zabala (Bermeo, Bizkaia, 1979), berriz ere lanera sartzeko prest. Eta, lantegiko lanaldia bukatzean, lanera berriro, baina Santurtziko arraun elkartera, Sotera traineru mitikoaren entrenatzaile den aldetik. Hirugarren denboraldia du, eta arrakastaz arrakasta dabil: lehen urtean, Eusko Label ligara igo zen; iaz, bosgarren bukatu zuen, eta Kontxarako sailkatu; eta, aurten, liga nagusiko bandera bat irabazi du jada.\nEgun batzuk igaro dira, baina oraindik bihotza saltoka duzu?\nZierbenako estropadaren ondoren, duela aste eta erdi, ondorio batzuk atera nituen, eta traineruan gauza batzuk aldatzea erabaki nuen joan den astean. Aldaketak eragin ona ari ziren izaten, eta lasai joan nintzen Lekeitiora, trainerua lehen baino azkarrago zihoalako. Larunbatean, Santanderren, beste Santurtzi bat ikusi genuen, arraunkera aldatuta, eta igandean ere gauza bera egin nahi genuen. Baina kezka zen ohorezko txandan, oilarren ondoan jarrita, gai izango ote ginen edo ez haiei eusteko; eta, eutsi bakarrik ez, gainditu ere egin genituen.\nZergatik erabaki zenuen Zierbenako estropadaren ondoren arraunkera aldatzea?\nHan ikusi genuen presaka egin genuela arraunean, oso erritmo bizian, eta arraunean motz eginez. Ez zen bidea gure errendimendu onena emateko. Hala ere, lasai geunden, neguko estropadetan oso ondo aritu baikinen, eta ligako lehen estropadan, Bilbon, bigarren izan baikinen. Zierbenakoa istripu txiki bat izan zen [zazpigarren egin zuen Santurtzik], eta zazpi egun geroago ikusi zen guk gurea ematen badugu trainerua oso azkar joaten dela.\nHemendik aurrera Santurtzi arraunkera luzearekin ariko da beti, ala itzuliko zara lehengora ere?\nEstropada bakoitza mundu bat da, eta zure burua aurrean ikusten duzunean errazagoa da zure onena ematea, hazi egiten baitzara, eta aurkariak makaldu. Burua hotz izatea da gure helburua estropada guztietan, aurrean ibili edo ez, eta ea noraino heltzen garen. Badugu zer hobetu, eta aurkariek ere bai.\nHasi bakarrik egin da liga, azken batean.\nGauzak gordetzea baino gehiago da gauzak finkatu gabe daudela oraindik. Neurriak, adibidez, ez ditugu erabat zehaztu, eta, beste arlo batzuetan, taldea oraindik urduri dabil, hasiera delako. Hori dena finkatzeko, beste estropada batzuk ikusi behar dira oraindik. Taldeak ez gaude finkatuta, eta normala da gorabeherak izatea denok ere.\nIgandean irabazteko moduak zenbateko indarra du? Izan ere, bezperako taldean aldaketak egin zenituen, ohi bezala.\nHiruzpalau aldaketa bakarrik egin nituen, eta aurreko asteburuan, zazpi edo zortzi. Gutxiago aldatzea erabaki nuen, larunbatean taldea oso ondo ikusi bainuen, eta hobeto baitzen gauza gutxi aldatzea. Ohorezko txandan ondo aritzea nahi nuen, eta dena ondo atera zen. Baina horrek ez du ziurtatzen datorren asteburuan emaitza bera izango duenik erabaki berak hartzeak; Galiziara joan, eta sekulako zaplaztekoa har dezakegu.\nIgandean, zeure burua utzi zenuen kanpoan. Zergatik?\nArraun egitea merezi duten arraunlariak daudelako eta, nik ere urte asko daramatzadanez arraunean, uste dudalako ordua dela neure buruari ere opari batzuk egiteko. Pixkanaka utziz joan behar dut. Gainera, ikusi dut ni gabe ere gai direla irabazteko, eta poz handia ematen dit horrek.\nLehorrean gehiago egongo zara orain?\nIkusiko dugu zer egin. Entrenamendu guztietan barruan izaten naiz, barrutik askoz gauza gehiago ikusten baitira. Baina garbi daukat ni gabe taldea azkarrago badabil, hemendik aurrera kanpoan izango naizela entrenamendu eta estropada askotan. Dena dela, goiz da oraindik gauza hauek esateko.\nNolako taldea da Santurtzi?\nOinarri ona daukagu. Gainera, gazteak eta beteranoak ondo uztatu ditugu, eta denok dugu sekulako ilusioa. Langai ona daukat, eta erraza da emaitza onak lortzea horrela. Motor ona dugu, eta oso lan txarra egin behar da gauzak ez ateratzeko. Kalitate oneko taldea gara, eta oso langilea.\nEntrenamenduetan lehia handia izango duzue traineruan lekua lortzeko asteburuan, eta lehiakortasun hori ere oso lagungarria da, ezta?\n21 arraunlari dauzkat, eta estropada bakoitzean zortzi geratzen dira kanpoan, oso onak. Aldaketak eginda ere, trainerua oso azkar doa, eta sekulako altxorra da niretzat. Neurria hartu behar zaie hauei entrenamenduetan, dena nahi baitute, eta ikasi behar dute garaia heltzen denean eman behar dutela onena.\nZer eman dio Juan Mari Lujanbio patroiak taldeari?\nBeteranoa da, eta asko daki arraunaz, baina neguan ez zuen ondo pasatu, ez baitzuen bere burua gai ikusten ontzia ondo eramateko. Baina eman dio buelta; konfiantza hartu du, eta ikusten ari gara zer ematen dion taldeari. Ea hemendik aurrera ere hobetzen segitzen duen.\nCristian Garma ekarri berri duzue, beste patroi bat. Zergatik?\nArriskutsua da patroi bakarrarekin ibiltzea. Oraindik entrenatzen soilik ari da, eta ikusiko dugu lehiatzen den edo ez.\nLehia bizi-bizian da Eusko Label liga; zein da zure azterketa lehen lau estropadak jokatu ondoren?\nOrio oso egonkor dago goian, eta besteok eduki dugu egun txar bat gutxienez. Baina hasi besterik ez da egin, eta denok izango ditugu gorabeherak. Gure nahia da akatsik ez egitea, eta goian mantentzea, ohorezko txandan.\nLiga irabaztea utopia da Santurtzirentzat?\nBai, goiz da. Banderak irabaztea bera da zaila; bada, liga, atera kontuak. Iazko bosgarren postua hobetu nahi dugu,. Hirugarren gara, eta helburua betez goaz.\nHarrituta zaude zure herriko taldearen emaitzekin, Urdaibairekin?\nBai. Badakit nolako taldea duen, eta gehiago ibiltzeko gai da. Edozein unetan azalduko da, eta goian ibiliko da. Baina liga galdua du, hori esatea gogorra bada ere.\nAsteburuan Coruñako eremu ikusgarrian ariko zarete. Zer espero duzu?\nBizkaian eta Gipuzkoan badira eremu txarragoak kaleen arteko aldeetan. Arriskutsua da itsaso txarrarekin, inbutu itxura baitu, Pedreñako Ribamontan eremuaren antzera. Han, zortea izan genuen itsasoarekin, eta ea berdin gertatzen den Coruñan. Kostaldea gertu dago, eta, traineruak ihes eginez gero, kontuz.


referentziak: Mosaico syntactico differentea\nPosted by Erramun Gerrikagoitia at 12:46\nUkanen dugua nehoiz xantza eta fortuna irakurteko gure (hegoaldeko) eskual kazetetan titular bat nolakoa baituzu proposatzen zuk zure gaurko mezuan?\n"SALATU DUTE UPN-K NAHI DITUELA ITO EUSKARA BULTZATZEKO EKIMENAK"\n(Artetik erraiteko: kasu hunetan ez dut beharrezko atzamaiten "ze" partikula, berdin aisa kurritzen du esaldiak hura gabe)\nZer mirakulu, zer prodigio, zer miresgarri, zer izarren konjunzione propizio behar da agitu eskual jendea ohart dadin noizbait esaldi horrek ez duela estakuru bihirik baina berak erakusten daukula preseski antolamendu komunikativoena?\nEgia evidente hori eskualdun komunaren endeleguan sartzeko ezintasun temati, errabitu eta ezin konprenituzko horretaz gogoeta egiten dudanero malenkoniazko laino mataza lodi batek tinkatzen daut bihotza eta net histen gogoa.\n1:33 PM, May 28, 2014\nBai, Erroteta, zuretzat evidentea dena antza beste batzuentzat ez da horren evidentea edo ez dute aithortu nahi hori evidentzia hori.\nBai, guc ere esan ahal guenduque noiz arte' paraphraseatuz gainera Ciceron ezen Quousque tandem abutere, Catalina, patientia nostra?\nNi egonic ere acort diozunaz generalqui baina ez nathor bat duzularic focalizatzen evidentziaren ukapena an eskualdun komuna, diozularic\n== Egia evidente hori eskualdun komunaren endeleguan sartzeko ...\nZeren affaira, evidentequi, ez da euscaldun communaren gainean baizic euscaldun ez-communaren edo an euscal inteligentsia intransigente hermeticoqui autistea. Ezen dagoela itchitasuna an entitate (Academia, zuzentzaile, itzultzaile, [gogoan izan esateraco Gara-c ere ba duela zuzentzaile talde professionala], ...) eta persona concretissimo batzuec, euskaltzainburu Andres Urrutia, ...\nBaina nola heldu entitate -principalena Academia- eta persona edo cristau horiec gana baldin nahi ez badute, evidentequi?, deus contrastatu? Baldin ez badira izan nahi conscientequi democraticoac arren discutitu hain arazoac, hain arazo grave communicativoac? Hori al da horientzat democratia?, quibiltzea nola quiriquinoa dutelaric aguertzen publicoari arantza bola disuasivoa adierazteco ez gaitezen hurbildu eurac gana zeren nahico direla eta asqui eurac bakarric?\nBerba batean, Erroteta, ba direla responsable concretoac, entitateac (Academia, ...) eta persona relevante concretoac.\n4:20 PM, May 28, 2014\nKaixo Erramun eta Erroteta,\n"SALATU DUTE ZE UPN-K NAHI DITUELA ITO EUSKARA BULTZATZEKO EKIMENAK"\neta diozu, Erroteta:\n"kasu hunetan ez dut beharrezko atzamaiten "ze" partikula, berdin aisa kurritzen du esaldiak hura gabe"\nErramunen versioan, "ze" prepositivoa eta "-ela" aurreratua dira erabiltzen elkarren oso hurbil, sortuz redundantzia moduko bat, zein Errotetak dun evitatzen kenduz "ze" partikula:\nIkus dezagun zer gertatuko litzake baldin kenduko bagenu "-ela":\n"SALATU DUTE ZE UPN-K NAHI DITU ITO EUSKARA BULTZATZEKO EKIMENAK"\nHor, hiru kontu aipa daitezke:\n1.: Ekidin dugu ha redundantzia.\n2.: "-ela" postpositivo hautsiak ez du interferitzen an irakurketa jarraitu-neutroa hon esaldia.\n3.: "ze" partikulak du silaba bat gutxiago ezi "ela".\nIkus dezagun, gainera, beste versio bat non dan destolestu azken sintagma:\n"SALATU DUTE ZE UPN-K NAHI DITU ITO HE EKIMENAK KI BULTZATU EUSKARA"\n11:00 AM, May 29, 2014\nIrria jauzi zaut ezpainetara irakurri dudanean konparatzen duzula sagarroi gaixoaren arantza-bola disuasivoa kin Urrutia eta gisako bertze capi di lingua zenbaiten errumeseria intelektuala eta haien reluktantzia patologikoa deus ideia edo proposamen berririk debatitzeko baldin horrek berekin badakar milimetra xoil bat aldaratzea beren ortodoxia idorretik. Simil zoologiko hori biziki ona iduri zaut zeren, irrigarri izaiteaz gain, ezinago ongi deskribatzen baitu gurean gertatzen ari dena, zein ez baita besterik baizik eta ortodoxia antzu batean gotorturikako jakintsu usteko zenbaiten arteko sanedrin hermetiko batek ari diola ohartuki eta tematuki poxelatzen abantzamendu sintaktikoa gure hizkuntzari eta, araberan, aurrerabide intelektuala eta kognitivoa euskaldungo osoari. Lesa patriako tradizio hagitzez txikiagoengatik eramana izango zen jendea urkabera lehenagoko denboretan.\nDesakort niz zurekin ordea diozunean berrikuntza sintaktikoak zabaltzeko ahaleginen xedea ez dela izan behar eskualdun komuna bainan lehenik eskual intelligentsia eta elitea. Hori lizate menturaz bide egokiena herri normal batean, bainan ikusirik euskal elitearen tema ezikusi egiteko begien aurrean paratzen zaizkon evidentziei zeinek argiro salatzen duten badituela euskarak gabezia struktural larri zenbait atsulutuki adrezatu eta konpondu behar direnak, ikusirik hori, diot, etsitzeko da sekula bide horretatik metro bakar bat ere abantzatuko dugun nahi ginituzken erremedioak aplikatzeko. Afera horretan menturaz har ditake mirailtako espainiako erresuman berrikitan gertatu dena. Azalduko dut laburki. Baduzu espainian kasta politiko bat —elite bat— agintean jarria iragan 30 urte huntan eta bere privilegiozko goratasun urrunetatik inkapable izan dena ikusteko peko herriak egari duen ezinbizia –edo ikusteko kapable izanagatik nahiago izan duena ezikusi egin, nola egiten baitute urrutiak eta haren kidakoek euskarari doazkon gaietan. Espainiako egoera sozial injustoari buru egiteko, aberatsak egunik egun aberatsago eta pobreak aldiz egunik egun pobreago eta ezeukiago diren leze ilun hortarik nolazpait elkitzeko, zonbait-zonbait saiakera eginak izan dira historian barrena espainian amoreagatik gauzen giderrak dituen kasta gor-itsuak ikus eta entzun dezantzat populu xehearen marruma, bainan erresuma maluros horretan deabruak eraman ditu beti peko zulora horrelako saioak. Edo hala izan da bederen harik eta, ezin gehiago eramanez, jaiki baita betan gazte eli bat eta deliberatu baitu alferrik dela apelazionerik egitea eliteari bainan aitzitik behar dela zuzenean adrezatu herri xehea, nehoren arartekotzarik gabe, jende komunari konpreniaraztekoz non den arazoa eta nondik behar litaken konponbidea bilatu. Pentsamendu horren bidetik jokatuz, espainiako politikari saldo ustelaren gainetik jauzi eginik gazte eli horrek dei egin dako xuxenki herriari eta bildu ditu miliundik gora bozka erresuma osoan, bilakatuz egunetik gauera kontrario formidableena espainiako elite politiko bertangoxo korronpituarentzat, zein orai hor baita kaka dariola ez jakinki zer eskualde har derrota hori ez dakion gerta ondoko bozetan puskaz ahalkegarriagoa.\n12:12 PM, May 30, 2014\nGure aferara itzuliz, konparatu nahi nuke urrutiatarren sanedrin autista kin espainiako agintari bertangoxo soraioen kasta zitala, erranez bien gaitza dela ez dutela ikusi nahi inguruan duten arazoa eta ez dutela garaiz aplikatu nahi gauzak doi bat hobetzeko behar litazken erremedio behinenak: urrutiatarren kasuan malgutasun (are ausardia) sintaktikoa eta espainiako gobernatzaileen kasuan sentikortasun gehixeago herritarren miseriekiko eta tolerantzia gutiago ohoin gorbatadunen eretzean. Eta espainiaren kasuan frogaturik geratu den bezala eliteari apel egitea bide antzua dela bainan jende komunari zuzenean hel eginez iritsi ditazkela emaitza batzuk harrigarriak, hala-hala dut nik postulatzen euskaldungoaren baitan behar litazkela jendarteratu, zabaldu eta ezagutarazi euskararen arazo strukturalak jende komunaren artean lehenik eta hen babesa bilatu, erasotzekoz ondoren sphinge gormutuzko zitadela orai artio inexpugnablea zein den Euskaltzaindia eta bere errotik edoskitako hizkuntza boteregune guztiak.\nLabur esanda: elitearen gotorlekuko ateari joka luzaz aritua zira engoiti, Erramun adiskidea, bainan sekula ez duzu ukan arraposturik, nehork ez dautzu bortarik ideki. Ez ote da ordu zure ahaleginak bidera ditzazun jende komunaren lerroetara, esperantza bihirik ez denez geroztik goian daudenek begitarte egin dezoten zure proposamener? Ez ote da ordu sor dezazun euskal BADIROGU linguistiko bat eskual jende komunaren kontzientziak behingoz inarrosteko?\nAhalegin horretara jar bazinte segur da bazinukela aldezle eta laguntzaile andana.\n12:13 PM, May 30, 2014\nOrain, gaur baricua, iracurri dut zurea Erroteta. Generalean esango nuque bat nathorrela kin diozuna, ideia eta critica generalean baina hori zure analysia -nola bait da normala- da basatua zure hitzetan nola expressione edo figura comparativo erabilietan. Bego zurea -zure appreciatione eta figurac- zu gan eta an zure peco dependentzia.\nDiot hori zeren principalqui ari zara gora eta behera buruz Urrutia jaun Academiaco burua (zenbaitetan duzula erabilten urrutia ezenez Urrutia, descuidoz edo nahitara). Nic nola neure aldetic nahi izan nuen adierazi ezen entitatetan bizi dira personac eta direla entitateac -casu Academia, ...- basatzen gain personac, nuen aipatu Andres Urrutia presidentea -zeren bait da presidentea- baina aipha nezaqueen berdin guehiago ere izan ahal direnac gutiago edo guehiago responsable eta ere ondorioz irresponsable edo hobendun omissionez. Ez dut ranking hortan deus ezagutzaric baina ezta sartu nahi ere nehoren persecutione personalean. Baina hasiric ematen izenac hori listea izan ahal da asqui luzea, esateraco, Salaburu, Kintana, Oiharzabal, Azkarate, Arexita, Davant, Agirrebaltzategi, Videgain, Goenaga, ... eta enparauac oro. Uste dut ere ba dela responsableric eta ondorioz irresponsableric Academiaz campo, esateraco escritore ezagunac nola Atxaga, Azurmendi, Irigoien, Sarrionandia, J R Etxebarria, anhitz eta anhitz gende lar sumiso.\nAzquenecoz, diozunaz nic dezadan bultzatu eta banderatu movimentu "insumiso" popular bat diotsut ze bardin zeuc ere eguin dezazun gainera nola ideia da zu ganic sortua. Ez dudalaric esan nahi horrequin dudala tchartzat hartzen eguin dezazun zuc -edo edozeinec- holaco escaintzaric edonori, nola ni eta zeure burua. Guehitu ere eta esan zeren zuc Erroteta bait diozu ondocoa\n"Ez ote da ordu zure ahaleginak bidera ditzazun jende komunaren lerroetara, esperantza bihirik ez denez geroztik goian daudenek begitarte egin dezoten zure proposamener? Ez ote da ordu sor dezazun euskal BADIROGU linguistiko bat eskual jende komunaren kontzientziak behingoz inarrosteko?"\nze blog hau da publicoa zabalduric dagoelaric edozeini -ki intelligentsia eta ere ki herritar communa edo nornahi-, baina diozun lez zembatec dute parte hartzen hemen, intelligentsiaco zembatec edo zembat herritar rasoc? Gutic edo contatuac dira hemen dutenac cucu eguiten edo muturra aguertzen. Lekeitioco cantu batec dio "devalde emonda [sexua] inorc hartu nahi ez".Iracurri bloga, ostera, ascoz guehiagoc seguru.\nEsperantzaz eta desioz noizbait reactionatuco den zaitut agurtzen eta despeditzen esanic haric arte noiz nahi zenuqueen.\n6:48 PM, May 30, 2014


PAPILLOR in Navalmoral De La Mata erosi batetik € 39\nErosteko krema Papillor artean Navalmoral De La Mata, Espainia\nPapillor — emaitzak ikusgai 3 egunetan! Eskuratzeko jatorrizko esan nahi du egungo deskontua% 50 guztira € 39, joan webgune ofiziala:\nitxaron arte Arduraduna deituko Duzu laster zure galderak erantzuteko buruzko ordainketa-eta entrega-eta koordinazio-entrega.\nTalde ultra aktiboa krema mota guztietako papillomas eta warts arteko Navalmoral De La Mata (Espainia) modu erosoa duzu. Ordainketa jaso ondoren, partzelaren batetik courier edo postetxean. Bizkortu gora-type arte ez dira 50% deskontua!\nNon erosi in Navalmoral De La Mata Papillor\nOrdena krema bat Papillor entrega arteko Navalmoral De La Mata (Espainia) web-orri ofiziala marka. Kostua jatorrizko produktua soilik € 39, hiru urrats sinple bereizteko hasierako tratamendua:\nKudeatzailea, deitu ahal izango Duzu, ordena berrespena;\nJasoko duzu partzelaren eta ordaindu da el correo, artean Navalmoral De La Mata da eskuragarri ordaintzeko agindua jaso ondoren mail.\nBidalketa kostua ezberdina izan daiteke, hiri Espainian. Ordena Papillor deskontua batekin -50%. Baldintzak mugatzen akzioak. Orain inprimakia bete ahal izango Duzu, ordena ziurtatutako produktuaren arteko Navalmoral De La Mata. Ahaztu warts betiko.\nOrdena in Navalmoral De La Mata Papillor


Sérignan-du-Comtat - Wikipedia, entziklopedia askea.\nBarruti Avignoneko barrutia\nKantonamendu canton of Orange-Est\nCamaret-sur-Aigues, Lagarde-Paréol, Orange, Sainte-Cécile-les-Vignes, Travaillan, Uchaux eta Piolenc\n2.764 (2018ko urtarrilaren 1a)\n1.379 (%49.9) 1.297 (%46.9)\nSérignan-du-Comtat (frantsesez eta ofizialki: Sérignan-du-Comtat) Okzitaniako udalerri bat da. Administratiboki Frantziako Vaucluse departamenduan dago, Proventza-Alpeak-Kosta Urdina eskualdean. 2013an 2414 biztanle zituen.\n2007an Sérignan-du-Comtat udalerrian erroldatutako biztanleak 2.414 ziren. Familiak 997 ziren, horien artean 254 pertsona bakarrekoak ziren (117 bakarrik bizi ziren gizonak eta 137 bakarrik bizi ziren emakumeak), 355 seme-alabarik gabeko familiak ziren, 311 seme-alabak dituzten bikoteak ziren eta 77 seme-alabak dituzten guraso-bakarreko familiak ziren.\n2007an 1.131 etxebizitza zeuden, 1.011 familiaren etxebizitza nagusia ziren, 43 bigarren erresidentzia ziren eta 77 hutsik zeuden. 1.048 etxeak ziren eta 81 apartamentuak ziren. 1.011 etxebizitza nagusietatik 722 bere jabearen bizilekua ziren, 252 alokairuan okupaturik zeuden eta 36 doan lagata zeuden; 10 etxek gela bat zuten, 33 etxek bi zituzten, 145 etxek hiru zituzten, 319 etxek lau zituzten eta 503 etxek bost zituzten. 781 etxek euren parking plaza propioa zuten azpian. 413 etxetan ibilgailu bat zegoen eta 521 etxetan bat baino gehiago zituzten.\nSérignan-du-Comtat udalerriko biztanleria-piramidea 2009an .\n2007an lan egiteko adina zuten pertsonak 1.555 ziren, horien artean 1.115 aktiboak ziren eta 440 inaktiboak ziren. 1.115 pertsona aktiboetatik 1.008 lanean zeuden (548 gizon eta 460 emakume) eta 108 langabezian zeuden (60 gizon eta 48 emakume). 440 pertsona inaktiboetatik 175 erretiraturik zeuden, 122 ikasten zeuden eta 143 "bestelako inaktibo" gisa sailkaturik zeuden.\n2009an Sérignan-du-Comtat udalerrian 991 unitate fiskal zeuden, 2.505 pertsonek osaturik. Pertsona bakoitzeko diru-sarrera fiskalaren mediana urteko 18.873 euro zen.\n2007an zeuden 118 komertzioetatik, 4 erauzte enpresak ziren, 4 janari enpresak ziren, 1 material elektrikoaren fabrikazioko enpresa zen, 9 bestelako produktu industrialen fabrikazioko enpresak ziren, 26 eraikuntza enpresak ziren, 27 ibilgailuen saltze eta konpontze enpresak ziren, 4 garraio enpresak ziren, 8 ostalaritza eta jatetxe enpresak ziren, 8 higiezinen enpresak ziren, 10 zerbitzu enpresak ziren, 10 administrazio publikoko enpresak ziren eta 7 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 42 zerbitzu publikoetatik, 1 posta bulegoa zen, 3 ibilgailuen konpontzeko eta nekazaritza tresnetako lantokiak, 7 igeltseroak, 4 margolariak, 4 zurginak, 3 iturginak, 4 argiketariak, 5 ile apaindegiak, 6 jatetxeak eta 5 higiezinen agentziak.\n2000. urtean Sérignan-du-Comtat udalerrian 44 nekazaritza-ustiategi zeuden, 528 hektarea erabiltzen.\nUchaux (3,0 km)\nCamaret-sur-Aigues (3,5 km)\nLagarde-Paréol (4,3 km)\nTravaillan (5,0 km)\nPiolenc (5,9 km)\nOrange (6,5 km)\nBNF: 152781078 (data)\nOrriaren azken aldaketa: 6 abendua 2020, 12:43.


BAKE EKONOMIARI BURUZKO SOLASALDI SOZIALAK\nArgazkia:青 晨 unsplash.com\nData: 2020ko abenduaren 3an, osteguna\nOrdua: 9:30 – 13:30\nLekua: Burtsa auzo-etxea. Pilota Kalea, 10, Bilbo.\nEkonomia globalizatuaren funtzionamenduak merkatuen ohiko zirkuituetatik kanpo utzi ditu herritar asko. Hori horrela izanik, eragile eta sektoreen arteko solasaldien bidez, pertsonak zentroan jarriko dituen garapen ekonomiko eta produktibo baten inguruan hausnartu eta aukerak planteatu nahi ditugu. Eskubideen gaineko ikuspegi hori are garrantzitsuagoa da egungo krisi momentuan. Izan ere, erabaki zehatz batzuen mende egongo da herritar batzuek beren bizi-kalitatea hobetu ahal izatea edo ezin izatea. Hori horrela izanik, giza eskubideen betetze-mailari dagokionez aurrera edo atzera egiten ariko gara.\nEragileen arteko saio honetarako planteatutako topaketak aurreko eguneko solasaldi horizontaletan sortutako galdera eta kezken inguruan sakonduko du. Hainbat modutara egingo dugu, eragile anitzeko solasaldi metodo berritzaileak erabiliz.\nHorrekin guztiarekin, BAKE EKONOMIEI buruzko proposamenaren helburua zera da: Giza Eskubideen eta Bakearen inguruko Heziketa Elkarteen Foroko kide diren erakundeen ikerketa-lerroak eta jarduerak elikatzea.\nMemorialab “Memoriaren eraikuntza sozialerako espazioak” izeneko programaren bideratzailea, Gernika Gogoratuz, Gernikako Bakearen Museoa eta Bakeolak sustatuta. Elkarrizketarako, ikasketarako eta antolakuntzen eraldaketarako espazioak bideratu eta errazteko arduraduna. Tokiko kudeaketa arloko diplomatua (U.NUR, Bolivia) eta Parte-hartze, Botere eta Aldaketa Sozialaren arloko Maisutza (Institute of Development Studies, University of Sussex, UK). PNUD-Latinoamerikako Elkarrizketa Demokratikorako eskualde Proiektuko aholkulari izan zen.


Gasteizko ehun eraikin baino gehiagotan dauden xafla frankistak kentzeko programa abian da | El Correo\nZurekinGasteizko ehun eraikin baino gehiagotan dauden xafla frankistak kentzeko programa abian da\nGasteizko ehun eraikin baino gehiagotan dauden xafla frankistak kentzeko programa abian da\nSERGIO EGUÍA Lunes, 12 febrero 2018, 14:06\nGorka Urtaran alkateak iragarri duenez, Udalak dagoeneko abiatu du Gasteizen oraindik sinbolo horiek dituzten 149 eraikinetako xafla frankistak kentzeko programa. Datorren astean, Udalak gutunak bidaliko dizkie eragindako komunitateei xaflak doan kentzea eskaintzeko, udal aurrekontuaren kontura, hala eskatuz gero; enplegu-programa baten bidez egingo da lana.\n2017ko urtarrilean, Gasteizko Udalak Memoria Historikoari buruzko mozio bat onetsi zuen, hirian dauden sinbolo frankistetan esku hartzeko, abenduaren 26ko Memoria Historikoaren Legearen 15. artikuluan gomendatutakoari jarraituz.\nEusko Jaurlaritzak 2011n landutako 'Gerra zibila eta diktadura goraipatzen duten Euskadiko ikur eta monumentu publikoen katalogoan' jasotzen da sinbologia frankista duten etxebizitza-eraikinen errolda.\nErrolda hartan 300 eraikin agertzen ziren, baina Udalak banan-banan egiaztatu eta dokumentatu ditu horiek, gizarteratzeko kontratu baten bitartez, eta egiaztatu da 300 atari horietako 168k beren kabuz kenduak zituztela xaflak eta 3 helbide dagoeneko ez direla esistitzen; bestetik, hasierako katalogoan ez zeuden 20 eraikin aurkitu dira. Beraz, Udalak orain duen erregistroaren arabera 149 atarik jarraitzen dute horrelako sinboloak edukitzen eta haiengana joko du zuzenean. Nolanahi ere, Bizikidetza Zerbitzuak inbentarioan agertzen ez diren jabe erkidegoen eskaerei ere erantzungo die, baldin eta fatxadatik xafla kendu nahi badute.\nInformazioa jaso ondoren, jabeen batzarrari dagokio xafla kendu nahi duten erabakitzea. Eskatuz gero, Udalak dagoeneko bidal ditzake enplegu-planeko langileak eskatutakoa betetzera.\nInteresa duten erkidegoak Bizikidetza Zerbitzuarekin jar daitezke harremanetan, bizikidetza@vitoria-gasteiz.org posta elektronikoa edo 945161209 telefonoa baliatuz.\nXafla frankistak kentzeko programa Udalak Memoria Historikoa berreskuratzeko 2018an egingo duen jardueretako bat da, “Gasteizen frankismoaren biktimekin justizia egitearren, haien oroitzapena bermatuz, duintasuna itzuliz eta justizia eginez”, nabarmendu du Gorka Urtaran alkateak .\nMemoria Historikoaren plana\nHorri buruzko alkate dekretuan, besteak beste, ekintza hauek jasotzen dira: oroitzapenerako lau espazio sortuko dira, martxoaren 31 errepresio frankistaren biktima izandako gasteiztar oro aitortzeko eguna izango da, horien omenezko eskultura bat jarriko da, Plaza Berrian gertatutako hegazkin istripuan hildako bi zibilak oroitzeko xafla bat jarriko da, eta frankismoaren biktimen errolda ofiziala landuko da.\nAzkenik, beste xafla bat jarriko da Olarizu mendiko gurutzean, monumentua seinaleztatu eta testuinguruan jartzeko, duen benetako esanahi historikoa ezagutu dadin, eta diktadurak ondoren egindako erabilera politikoa.\nDekretuak xedatzen duenaren arabera, Faustino Ortiz de Zárate Beitiari kendu egingo zaio eman zioten zilarrezko domina, sariak diktadura argi goresten zuela jotzen baita. Orobat, Luis Orgazi hiriaren seme kutunaren izendapena kenduko zaio, Franco jeneralarekin batera altxamendu militarrean aktiboki parte hartu baitzuen.\nAlkate dekretuaren oinarrian gaia lantzeko sortutako lan-taldearen ondorioei jarraituz 2017ko urtarrileko osoko bilkuran hartutako erabakia dago; EH Bildu, EAJ-PNV, PSE-EE, Podemos eta Irabazi-Ganar talde politikoek alde bozkatu zuten, eta PP abstenitu egin zen.\nAinhoa Zuazua sopranoak eta Ruben Fdez. Agirre piano joleak, Arriagan Europa Jauregiko aparkalekuak eskainiko zaizkie jauregiko biltzarrei, apiriletik aurrera


Ekainaren 26an, presoen aldeko manifestazioa Arrasaten [Arrasateko SARE-ren testua] | Mondraberri Arrasateko Ataria\nHasiera Albisteak Ekainaren 26an, presoen aldeko manifestazioa Arrasaten\nMartxoko eta apirileko kanpainarekin jarraitzen dugu, koronabirusak etxean egotera behartu ondoren. Sanjuanetako jai batzordearekin batera, ekainaren 26an 19:00etan Seber Altubetik aterako den manifestazioa antolatu dugu.Konfinamenduak erakutsi digu nola den bizimodua askatasunik gabe, eta, ziur asko, gutariko askok pentsatuko zuen: gurea gogorra bada, nola izango da presoena? Ba, bai, askoz gogorragoa eta urte askotan luzatutakoa! Balio badigu kontzientzia hartzeko eta borrokari heltzeko, gaitz erdi!Martxoan eta apirilean bete zituzten 29 eta 30 urte preso Iosu Arkauzek eta Unai Parotek.\nEta galdera sinplea aireratu nahi dugu: bi preso hauei aplikatu zaie legea? Erantzuna sinplea da: lege arrunta ez diete aplikatu, eta, gainera, etengabe trikimailu desberdinak erabiliz, zigorra luzatzen saiatu dira, eta lortu ere bai. Unaik dagoeneko bete du 30 urteko zigorra! Baina Unai ETAko kidea izateagatik bi aldiz epaitu dutenez, orain bigarren zigor hori betetzen ari da. Ezin da pertsona bat bi aldiz epaitu ETAko kide izateagatik, baina kasu honetan horrela egin dute. Laburbilduz, euren legeak ere ez dituzte errespetatzen! Iosuren kasuan, bereizi egin dute Frantzian espetxean egindako denbora tartea eta Espainian egindakoa, batean zein bestean ziegak desberdinak izango balira bezala.\nZe lortzen dute honekin? Modu sinplean esanda, Iosuk Frantzian egindako denbora ez kontatzea eta Espainian 30 urte bete behar izatea. Espainian atxilotu izan balute, aspaldi legoke kalean. Bi errefuxiaturen egoera ere salatu nahi dugu lerro hauen bidez. Lehena, Jose Manuel Pagoagak Peixoto. 50 urte baino gehiago darama errefuxiatuta; larriki zauritu zuen Batallon Vasco EspaÒol-ek 1979an, eta, Hego Euskal Herrira etorriz gero, aske geldituko den bermerik ez du. Bigarrena, Eugenio Barrutiabengoa Arbe. 1978an egin zuen alde Arrasatetik. 1981ean atxilotu zuten, Baionan, eta 1984an deportatu zuten Venezuelara. Geroztik, 35 urta daramatza Venezuelan deportatuta, linbo juridiko batean.\nLau herritar hauek etxean nahi ditugu, demokraziaren, konponbidearen eta bakearen izenean, guzti-guztiak behar ditugulako kalean. Eta horretara dator abiatu dugun Izan Bidea ekimena. Egin dezagun Euskal Herriak dituen biztanleen adina kilometro. Bihur ditzagun gure ekintza guztiak presoak etxeratzeko aldarrikapen. Kirola osasuntsua izanik, aldarrikapen justua gehitzen badiogu, bi aldiz osasuntsu.Bizi osoko espetxe zigorrik ez!


Euskal Herriak behar duen EITB duin baten alde\nAgirrek Legebiltzarrean txartel horia atera zion EITBko zuzendaritzari.\nEITBren erreforma “integrala” egin asmoz, orain bi urte Gasteizko Legebiltzarrean sortutako lantaldeak eskatuta, inkesta bat pasa diete hedabide publikoko langileei. Borondatezkoa izaki betetzea, mila igurutik 412 profesionalek erantzun dute. Besteren artean galdetu diete ea zer pentsatzen duten ematen duten informazioaz. %74,4k uste dute gobernuaren alde informatzen dutela –kasu honetan EAJ eta PSEren alde–; %9,5 ez daude baieztapenarekin ados eta soilik %16,1ek uste dute EITBren informazioa ez dela aipatu alderdien aldekoa. Horrez gain, langileen gehiengoa ez dago ados EITBko kargu eta kudeatzaileak aukeratzeko sistemarekin, eta antolakuntza eredu berri baten beharrak adostasun handia du, inkestan ikusi denez.\nEtxe barrutik baieztatzen da, beraz, iazko ekainean Euskal Soziometroak ikus-entzuleen artean jasotako iritzia: telebista publikoaren erabilera alderdikoia nabari dute herritarrek, hedabidea ez dute independente sumatzen.\nPanorama hain da nabarmena, herritar eta eragile sozialei kazetaritzaren munduko geroz eta ahots gehiago gehitu zaizkiela EITBz eta albistegiez kezka publikoki agertzeko prest. Mariano Ferrer –”Teleberria pintxo-ostatu bat bihurtu da, lotsagarria da”– eta Mirentxu Purroy –”ETBri lasai ederrean dei diezaiokegu Arantxa Tapia Telebista”– kazetari beteranoen hitzak, bi aipatzearren, ez dira oharkabean pasatzen uztekoak etxe hori gure gisa sentitu eta onena opa diogunen artean.\n“Ezinbestekoa da erredaktoreen karrera profesionala sustatzea, albistegien egunerokoa erabakitzen dutenak irizpide profesionalen arabera hautatu behar dira soilik, gardentasunez eta aukera berdintasunez”. Etxe hori barnetik ongi ezagutzen duen Jasone Agirre kazetari ohi eta EH Bilduko legebiltzarkidea oso gogor mintzatu zen EITBko zuzendaritzaren aurka eta txartel horia atera zion. “Ardura guztiak atzamarrez” banatzen direla salatu zuen, “konfiantza pertsonalaren arabera”. Azkenean, Eusko Legebiltzarrak EITBri albistegien independentzia eta pluraltasuna bermatzeko eskatu zion.\nEITBko LAB sindikatuko ordezkari Arritxu Iribar eta Andoni Basabek Eusko Legebiltzarrean langile askoren egoera zaurgarria salatu zuten. “Kontratu prekario batekin nekez egin diezaiokezu aurre zentsurari eta autozentsurari”, adierazi zuten, Berriako Urtzi Urkizuk fin jaso zuenez.\nEta beraz? Egoerari buelta eman eta Euskal Herriak telebista publiko duina izateko –gaur egun ETB1 %2ko ikusle kuotara ez da heltzen–, Tele5 imitatzeari uztea behar larria da. TV3 kataluniarra herri batek behar duen telebistaren eredu on bilakatu da eta %25aren bueltan dabil bere ikusle kuota. Gauzak aldatzeko, kanpotik ikus-entzuleen presioa eta barrutik langileena beharko da. Ez da ezer berria, azken aldian Eslovakiako, Poloniako eta Espainiako Estatuko telebista publikoetako langileek protestak egin dituzte, azken hauek Ostiral Beltzak “telebista publiko objektibo eta plurala” eskatuz. Hedabide publikoak boterearen gustoko tresnak dira, herritarrok gogor defendatu beharrekoak.\nTVEko aurkezle asko jantzi ziren beltzez ostiraletan kanpainak iraun bitartean.


Budyren bizitza gure IZA Zentroan | Matia Fundazioa\nHasieraBlogaBudyren bizitza gure IZA Zentroan\nBudyren bizitza gure IZA Zentroan\n12 Uztaila 2013\nJoxe Manuel Mancisidor "Budy" adiskideentzat, gure IZA zentroan bizi izandako esperientzia nolakoa den kontatu digu.\nJoxe Manuel Mancisidor “Budy”\nNola uste zenuen izango zela zure bizitza Izan?\n"Egoitza edo Zentro" hitza murrizketekin lotzen zuen; ordutegi itxiak, arau zorrotzak eta kontrol zorrotza, baina denborarekin konturatu nintzen ez zela horrela.\n45 urte eman nituen independentea eta autonomoa izan nintekeela frogatzen, eta pentsatu nuen Iza zentroan bizitzea nik borrokatutako guztiaren aurka zihoala.\nBizitzen ari nintzen uneaz eta nire egoeraz jabetzen nintzen arren, ez nuen hemen egon nahi egokitzeko prozesu luze eta gogorra izan zen, baina gaur egun esan dezaket bizi naizela eta nire bizitza % 100ean hemen egiten dudala.\nNola sentitzen zara Izan gaur egun?\nNola nago gaur egun Izan? Oso gustura. Nahi eta behar dudan guztia egiten dut, niretzat hain garrantzitsuak diren xehetasunak, adibidez, hortzetako pasta besteen laguntzarik gabe erostea, denbora antolatzen dut eta bisitak jasotzen ditut, askatasun osoz aritzen naiz nire gauzetan, behar dudan arreta jasotzen dut eta nire iritzia kontuan hartzen dute.\nZer moduz nago Izan? Izan etxean nago.\nNola da zure erlazioa zentroko langileekin?\nLangileekin dudan harremana oso ona da; beti txantxetan, umore onean, hori gustatzen zait eta ondo sentiarazten nau. Baina, era berean, badakite "begiak ireki" behar dizkidatela aholkatzeko eta, behar denean, arreta deitzeko, onartzen baitut beti izan naizela burugogorra eta oldarkorra.\nTratua, oro har, gertukoa da, eta pentsatzen eta sentitzen dudana hartzen dute kontuan. Ahal den neurrian, nire aztura eta azturetara egokitzen dira, nik gehien estimatzen ditudanetara.\nHemen lan egiten duten guztiek primeran ezagutzen gaituzte eta hori garrantzitsua iruditzen zait. Eskerrik asko eta mesedez hitzak maizago erabiltzen ere ikasi dut, baita pazientzia izaten ere, "Etxean" asko bizi baikara.\nEta Izan bizi direnekin?\nIkaskideekin oso ondo konpontzen naiz, ez naiz guztiekin erlazionatzen, baina hori normala da. Denok gara oso ezberdinak, eta bakoitzak bere bizitza dauka.\nEzin naiz guztiekin harremanetan jarri eta batzuek ez naute ulertzen.\nGimnasioa da gure topagunea, eta asko gaudenean, hura "merkatu" bihurtzen da jendea sartu eta atera, hitz egin, eztabaidatu, barre egin, oihukatu eta, jakina, gimnasia eta programak egiten. Nahiz eta batzuetan "burua bonbo bat bezala" jartzen diegun Leire, Maider eta Edurneri.\nZer aldatuko zenuke edo hobetu?\nPertsonalki pisuz aldatu nahi nuke, baina ez naiz kexatuko, nagoen solairuan banakako gela dudalako eta denek ez dutelako dirurik.\nBestalde, oro har, eta nire kideen ahotik ere hitz eginez, egokiena litzateke zentroko ortudetgiak eta otorduak are malguagoak izatea; goizetan hain goiz jaiki behar ez izatea, menua aukeratu ahal izatea, nahiz eta egokitzapen pertsonalak egiten diren, edo "hain osasungarriak ez diren" gauzak jan behar izatea.\nZe aldaketa nabarmenduko zenituzke hemen bizi zarenetik?\nHemen bizitzeak niretzat ekarri duen aldaketa azpimarratuko nuke; nire egungo egoera modu lasai eta "normalean" onartzea; gaur egun ditudan beharrak ulertzea eta behar ditudan laguntzak onartzea. Lehen zunda eta pixoihala bezalako hitzek larritzen ninduten, orain normaltasun osoz onartzen ditut. Garuneko paralisia dut, laguntza behar dut, baina ez nago gaixo.\nZerbait gehio esan nahi zeniguke?\nGogorarazi nahi dizuet, interesatzen bazaizue, nire bizitzaren historia irakur dezakezuela nire liburuan: "Garuneko paralisia dut, baina ez nago gaixo", eta nire blogean ere jarrai diezadakezue.\n“Tengo parálisis cerebral, Pero no estoy enfermo”\nAgur bero bat guztioi\n09 Ekaina 2014\n03 Abendua 2021\nNik nahi dudana izatea, ez zuk espero duzuna


Galdakaoko Udala azaroan hasiko da plaka frankistak kentzen\nGaldakaoko udala azaroan hasiko da udalerrian hondino mantenitzen diran plaka frankistak kentzen. Holan, aspaldiko urteotan Memoria Historikoa berreskuratzearen alde udala, ekimen desbardinak bultzatuz, egiten dabilen lanagaz jarraitzen da.\nLanda-lana amaitu eta Galdakaoko auzo-alkarteen Plataformari informatu ostean, komunidadeei gutuna bialdu jaken plakak arrazoizko epe batean kentzeko konbitea eginez, eta, ezinezkoa izanez gero, udalak bere baliabideak erabiliz berak burutuko ebala.\n"Itxaroten dogu zuren laguntza izatea gure udalerrian hondino dagozan ikur frankistak modu eraginkorrean kendu daiguzan", berbokaz amaitzen zan Ibon Uribe alkateak komunidadeei bialdutako gutuna.\nEpea amaitu ondoren, udala barriro zuzendu jake plakak kendu ez dabezan komunidadeei kentze-lan hori egiteko baimena eskatuz. Lan hori azaroan hasiko da burutzen, komunidade horreetako batzuek ontzat emon ondoren.


Mahai Bera Colvert - Créations Jean-Vier\nHasierako orriaMahaia Mahai-estalkia Mahai Bera Colvert\nMahai Bera Colvert\nFamilia bazkari bat, aukera bat, lagunekin festa bat, gure mahai zapi berriari esker Bera mallow-ek kolore batzuk ematen dizkio mahaiari. Elkartu pikondo baten itzalpean edo tximiniaren izkinan. Euskal Herrian, mahai eder eta bazkari on baten inguruan partekatzea gustatzen zaigun une bero hauek dira.\nBera Colvert bildumak neguko espiritu batean imajinatu da, epel eta gogorra. Gortinak, mahai-zapiak eta kuxin-ehunak dituzten kuxinak zure etxea dotorezia gehitzen dute. Baso berdea eta aintzira urdinaren tonuak, elur zuriekin alderatuta, giro atsegina eta atsegina ekartzen dute, zure neguko dekorazioa sublimatuko du eta gonbidatuak liluratuko ditu. Bilduma hau Espainiako iparraldean dagoen Nafarroako Itsas Erkidegoko herri eta udalerri baten ondorioz izendatzen da. Euskaraz gaztelaniarekin batera ofiziala den probintziaren eremu euskaldunean dago.\n% 100eko kotoizko sargurgarrian egina, Bera lerroak mahai zorrotzez osatutako zentimetro handien bidez sublimatzen du. Kolore neutroa, dotorea eta soila, ezin hobeto egokitzen da zure plater guztiekin. edo apaindua.\nJantzi ederren tradizio handian egina. Bere kotoiaren kalitate ezin hobea, eta ehuna estua, ezin hobea da akabera perfektu ezin hobeak dituzten mahai-estalkia.\nBera zure dekorazioa tradizionala edo garaikidea den ala ez, Bera lineak eguneroko bizitzan modu naturalean aurkitzen du. Bizitzeko erraza da, 60 º-tan garbitzen dena, hiru neurritan dago eta baita napkinak, zapiak eta mahai-gainekoak ere.


Asier Alegria baserritarra, "Baserria" saioaren 2. edizioko lehiakidea | | Baserria | EITB\n"Nire diru sarreren %100 baserriak ematen dizkit. Baserritik hazi eta bizi naiz"\nBaserritik bizi da Asier Alegria. Aitona-amonek erositako baserrian hazi da 33 urteko bermearra. Aitak txikitatik erakutsi zion bertako jarduna; "14 urterekin ikasketak utzi eta baserriko lanak egiten hasi nintzen". Egun, berak darama baserriko ustiaketa, eta neskalagunak eta arrebak lantzean behin laguntzen diote.\nArdiak eta behiak hazten ditu, haragitarako. Guztira, 600-700 ardi eta 60 behi inguru ditu. Diru iturria animalien salmentatik dator, gehienbat. Larreen mantentze-lanak ere egiten ditu. Oro har, baserritar peto-petoa da; animaliez gain, baratzean ongi moldatzen da eta makineriarekin ere abila da.\nBestalde, herri-kiroletan aditua da. Asto, zaldi eta idi probetan aritzen da, probalari gisa. Etxeko armairua trofeoz beteta du.\nLagun artean, bromazalea da, "katxondeoa" gustatzen zaio, baina lanerako erabat zentratzen da. Oso lehiakorra da, aitak galtzen jakin behar dela esan izan dion arren. Ez lioke inori bizkarra emango, baina norbaitek traizionatuko balu, akabo. Ez ditu pertsona "pasotak" gustuko eta argi du zein den bere helburua: "irabazi, eta pariperik ez".\nAsier Alegria, baserritik bizi den bermeotarra\nAsier Alegriak 33 urte ditu, bermeotarra da eta baserrian hazi da. 14 urte zituela, ikasketak utzi eta baserrian lanean hasi zen gurasoei laguntzen. Gaur egun, baserritik bizi da eta oso harro dago baserritar peto-petoa izatearren. Goienetxeatarren taldean egongo da, eta Tania izango du bikote.\nAsier, Tania, Edurne eta Goiko, ''Baserria'' saioaren bigarren edizioko lehen finalistak


Xabier Lopez-Arostegi: «Euskal taldeek inoiz ez didate eskaintzarik egin» | Kirola | Berria\nSaskibaloia. Espainiako Kopa. Xabier Lopez-Arostegi. Joventuteko jokalaria\n«Euskal taldeek inoiz ez didate eskaintzarik egin»\nJoventuten jokalari garrantzitsua da Lopez-Arostegi getxoztarra, eta bihar Baskoniaren aurka jokatuko du Espainiako Kopako final-laurdenetako partidan. Uste du ezustekoa eman dezaketela.\nANGEL MEDINA / EFE\nEuskaraz ikasi zuen 14 urte bete arte, Askartzan, eta amarekin euskaraz mintzo da; «hizkuntza erraz galtzen da bestela». Baina Xabier Lopez-Arostegik nahiago izan du elkarrizketa gaztelaniaz egitea. Katalanez ere mintzo da, zortzi urte baitira Badalonara (Katalunia) joan zela. Bihar, bere ibilbideko lehen Espainiako Kopari ekingo dio, eta anbizioz doa. «Badaezpada ere, lauzpabost egunerako arropa sartu dut maletan».\nBadalona saskibaloi hiri petoa da, eta lau urte igaro dira Joventut Koparako sailkatu zen azken alditik. Nola daude zaleak?\nJendea ilusioz gainezka dago. Iragan sasoian pasatutako komerien ondoren, ilusio bultzada handia da hau. Saskibaloiak tradizio handia du Badalonan, eta, sasoi honetan, merezi duen tokian dago. Iragan sasoikoak aurtengoa gehiago baloratzen lagunduko digu.\nKluba desagertzeko zorian egon zen, eta, sei hilabete geroago, Kopan dago. Zaleek merezi zuten poz txikiren bat.\nNoski. Iragan sasoian, okerren geundenean, hor egon ziren, eta guk nola edo hala eskertu nahi genien. Goza dezatela Koparekin.\nZuk atera duzu gaia. Nola gogoratzen duzu krisi handi hura.\nGogorra izan zen; hamahiru partida galdu genituen jarraian, eta astelehen bakoitza oso aldapa gora egiten zen. Gakoa elkarrekin egotea izan zen, eta inoiz baino gogorrago entrenatu ginen. Azkenean asmatu genuen, eta partida bat irabaztea mugarria izan zen. Ekonomikoki ere garai gogorrak izan ziren, soldatak zor zizkiguten, baina, azkenean, klubak ahalegina egin zuen, eta ordaindu ziguten guztioi. Udalak ere babesa eman zigun, eta nabaritu egin zen. Penya [horrela deitzen diote zaleek Joventuti] klub historiko bat da, eta inork ez du nahi desager dadin. Denak oso zaila zirudienean, arlo guztietan, guk ez genuen etsi, aurrera egin genuen, eta sasoi bukaerako liberazio sentipena erraldoia izan zen.\nEta zu, 21 urterekin, erdi-erdian.\nNire lehen urtea izan zen ACB ligan, eta ikasgai izugarria izan zen. Zaildu egin ninduen.\nSei hilabetean dena aldatu da. Zein da helburua Kopan?\nEz dugu presiorik sumatzen. Kopan lehiatzeko anbizioa dugu. Orain arte ondo egin dugu lan, sailkatu gara, eta, orain, sariaren bila goaz, irabazten saiatzera, beste zazpi taldeak bezala. Denok ditugu aukerak, baita guk ere.\nEgon al zara Kopan zale gisa?\nBai, Bilbokoan egon nintzen, BECeko urtean. Zale gisa izugarria da, zale guztiak elkarrekin... Mundu guztia saskibaloiari begira dago. Txapelketarik politena da. Zale multzo asko, Baskoniakoa esaterako, gero animoak emateko gelditzen dira. Gozatu egin nuen.\nBihar, final-laurdenetan, Baskonia izango duzue aurkari. Nola irabazten zaio?\nLigako partidako arrastoari jarraitu behar diogu. Puntu bategatik galdu genuen, eta garaipena emango ligukeen hiruko jaurtiketa huts egin genuen... Puntu askotara ez joatea da gakoa. Baskonia talde oso fisikoa da, bizi jokatzen du, eta, erritmoa moteltzen badugu, guretzat mesede. Errebotean nagusitzen saiatu behar dugu, saskiratze errazak ez ahalbidetzen, eta gure saskibaloia egiten.\nZenbat aldiz ikusi duzue ligako partida?\nAste osoa izan dugu partida prestatzeko. Entrenatzaileak eta laguntzaileek nahi duten bezain beste aldiz ikusiko dugu. Laguntza handia da.\nEuskal Herrian bizi zinenean, Baskonia ikustera joaten al zinen?\n14 urterekin etorri nintzen Badalonara, eta ni Bilbo Basket zalea nintzen, gertutasunarengatik. Noizbait joan nintzen Baskonia ikustera, baina nahiago nuen Bilbo.\nEz da erabaki erraza 14 urterekin etxetik irten eta kanpora joatea.\nPenyak aukera eman zidan, eta zaintzapeko pisu batean egon nintzen bizitzen beste herrialde askotako gaztetxoekin. Esperientzia aberasgarria da, zaildu egiten zaitu, heltzen laguntzen dizu, gurasorik gabe zaude, gauzak pentsatzeko denborarekin... Ni oso pozik nago bere garaian hartutako erabakiaz, eta, ahalko banu, berriz ere hartuko nuke.\nGaztea zara, baina asko jokatzen duzu, hogei minutu partidako. Gustura al zaude?\nBai, bai, pozik nago. Nire bigarren urtea da ligan, eta, jende eskarmentudunak esan didanez, bigarren urtea da zailena. Aurkariek ezagutzen zaituzte, eta pazientzia izan behar duzu. Taldeak, gainera, konfiantza eman dit hemen kontratua berritu eta beste lau urtez hazten jarraitzeko. Edozein xehetasun da baliagarria irabazteko. Ez dago partidako hogei puntu sartu beharrik laguntzeko.\nHogei ez, baina iragan igandean hamabost sartu zenizkion Zaragozari. Shawn Dawson taldekideak min hartu du, eta hark utzitako zuloa bete behar duzu.\nJokalari garrantzitsua da, eta urte osorako hartu du min. Pila bat eman digu sasoiaren lehen erdi honetan. Orain, beste guztiok pixka bat gehiago eman behar dugu haren tokia betetzeko. Litekeena da orain nik gehiago jokatzea, eta ardura hori hartzeko prest nagoela erakutsi behar dut. Konfiantzaz jokatu nuen azken partidan; aukera datorrenean prest egoten jakin behar duzu. Taldean, pazientzia izaten erakusten digute, dena iristen dela.\nGazteei aukerak emateko garaian ere talde ezberdina da.\nHala da. Historikoki, harrobitik jokalariak ateratzen saiatu da, eta sasoi honetan ikusi da. Ligako talderik gazteena gara askogatik, eta emaitzek lagundu egiten digute. Taldeak ahalegina egiten du gazteei konfiantza hori emanez, eta uste dut erantzuten ari garela.\nKopan bi euskal jokalari daude bakarrik, Dario Brizuela eta zu, eta bien kasua antzekoa da.\nDario ere gazte joan zen Estudiantesera, eta han ere harrobia lantzen dute. Egia da Euskal Herrian nengoenean harrobi azpiegiturak ez zeudela oso garatuta. Nik han ez nuen izan euskal talderen baten eskaintzarik; beraz, ez nuen zalantzarik izan.\nIa ezinbestekoa zen Euskal Herritik irtetea.\nBai. Penyaren eskaintza jaso nuen, erakargarria izan zen, eta nik gustura hartu nuen.\nEuskal taldeek gutxi begiratzen diote harrobiari. Ados zaude?\nBai. Euskal Herrian badaude jokalariak aukera hobeak jaso zitzaketenak. Klubentzat bultzada da harrobi azpiegitura sendo eta zabala izatea talde askorekin. Arreta lehen taldetik haratago jartzea, alegia. Jendea inplikatuago dago, umeek hiriko taldean jokatzeko ilusioa dute, eta hori plazer bat da. Horrek hazten lagunduko lieke taldeei, kanpora begirako irudi hobea ematen, barnean gazteekin lan egiten... Arlo guztietan.\n2022ra arteko kontratua duzu, baina izan al duzu euskal talderen batean jokatzeko aukerarik?\nEz. Niri zuzenean ez zait inongo eskaintzarik iritsi. Zurrumurruak izan dira, eta erraza da zurrumurruak sortzea, baina euskal taldeek inoiz ez didate eskaintzarik egin. Dena den, ni oso gustura nago hemen; zortzigarren urtea dut, beste hiru urterako kontratua... Hala ez balitz, ez nukeen berrituko. Fedea dut taldearengan, eta taldeak nigan. Toki egokian nago hazteko.\nUdan NBAko draft-ean eman zenuen izena, eta NBAk Europan antolatzen duen udako campusean egon zinen. Nolakoa izan zen esperientzia?\nBikaina. Ordezkariaren eta bion artean erabaki genuen. Nire adineko Europako beste mutil batzuekin jokatzeko aukera izan nuen, haiekin nire maila neurtu eta non nagoen ikusi. Elkarrizketa batzuk ere izan ziren.\nBerriz aurkeztuko zara draft-era?\nAzken urtea da, eta hor egongo gara. Ez banaute aukeratzen, nora joan erabaki ahalko nuke.\nBilbo Basket da zure beste talde kutuna. Nola ikusten duzu?\nBai, erreparatzen diot. Nik Urrezko LEB ligan jokatu dut, eta ez da erraza. Betis sasoi bikainean dago, baina Bilbo Basketek zeresana eman behar du kanporaketetan. Etxean jokatu, Miribilla bete... Izugarria da pabiloia LEBen ere goraino ikustea. Hamarreko zaleak ditu. Ea egoera ekonomikoa pixka bat txukundu eta igotzeko aukera duen. Zale horiek merezi dute,


Bandai-Asahi Parke Nazionala - Wikipedia, entziklopedia askea.\nKoordenatuak: 37° 49′ N, 139° 44′ E / 37.817°N,139.733°E / 37.817; 139.733\nBandai-Asahi Parke Nazionala (japonieraz: 磐梯朝日国立公園, Bandai-Asahi Kokuritsu Kōen?) Japoniako Honshu uhartearen iparraldean dagoen Parke Nazional ezaguna da. Herrialde osoko hirugarren handiena da hedaduraz eta Fukushima, Niigata eta Yamagata prefeturak hartzen ditu.\n1.1 Dewasanzan-Asahi eskualdea\n1.2 Iide eskualdea\n1.3 Bandaiazuma-Inawashiro eskualdea\nHiru eremu hartzen ditu:\nParkearen iparraldean dagoen eskualde menditsua da.\nDewasanzan: Dewako hiru mendiak (出羽三山 Dewasanzan) daude bertan. Shugendō erlijioarentzako eremu sakratua denez tenplu eta santutegi ugari daude bertan, batzuk mendien tontorretan. Gassan mendia da garaiena, 1984 metrotako sumendia.\nAsahi mendilerroa: Ōasahi Dake (1.870m) da mendirik garaiena. Mendilerroak Japoniako eremu elurtsuena izatearen fama dauka. Sagae ibaia jaiotzen da bertan, ur garbiena daukanetako bat da, eta Mogami ibaiaren adarra da. Malda handiak dauzkanez hainbat urtegi erraldoi egin dira.\nParkearen hego-mendebaldea hartzen du eta hau ere menditsua da. Hainbat mendik gainditzen dute 2.000 metroko langa; Dainichi (2.128m), Iide (2.105m), Eboshi (2.017m), Kitamata (2.025m) eta Onishi (2.013m).\nParkearen hego-ekialdea hartzen du. Bandai mendia (1.819m) da aipagarriena eta bere oinean Inawashiro aintzira dago.\n(Japonieraz) Jōdodaira bisita gunearen webgunea\nMultimedia: Bandai-Asahi National Park


erabili.eus/ Telefonoak badaki euskaraz. Anima zaitez!\nHemen zaude: Sarrera » Sare-aldizkariak » Berri berriak » Telefonoak badaki euskaraz. Anima zaitez!\n2008-12-12 / 08:25 / Eusko Jaurlaritza - Kultura Saila HERRI-ADMINISTRAZIOA\nEusko Jaurlaritzako Kultura Sailak eta telefonia enpresa nagusiek, "Telefonoak badaki euskaraz. Anima zaitez!" lelopean publizitate kanpaina aurkeztu zuten atzo (2008-12-11) Bilboko Euskalduna jauregian. Ekimen hau 2007ko urrian Jaurlaritzak -Kultura Saileko Hizkuntza Politikarako Sailburuordetzaren bitartez- eta telefonia operadore nahiz fabrikatzaile nagusiek lankidetzarako sinatu zituzten hitzarmenetan aurreikusten zen.\nHitzarmen hauen helburua telefonia mugikorraren arloan euskararen erabilerari ateak luze-zabal irekitzea da. Hitzarmen honen bidez, Eroski, Euskaltel, Telefónica, Vodafone, Yoigo eta Orange operadoreek, eta Alcatel, Nokia, Samsung eta Sony Ericsson fabrikatzaileek konpromisoa hartu zuten euskara progresiboki, pixkanaka, sustatzeko telefonia mugikorraren esparruan.\nEusko Jaurlaritzak, bere aldetik, honako konpromiso hauek hartu zituen:\nc) Eusko Jaurlaritzak gizartean urtero sustatu eta jakinaraziko ditu telefonia mugigarrian euskaraz gertaturiko berrikuntzak, bereziki Gabonetako eta Erregeenetako kanpainetan, operadoreen izenak publikoki jakinaraziz, noski.\nKonpromisoa betetze aldera, abenduaren 13tik hasita eta urtarrilaren 5a bitartean ikusgai edota entzungai izango dira telebistan, irratietan zein egunkarietan, "Telefonoak badaki euskaraz. Anima zaitez!" lelopean prestatutako iragarkiak.\nLankidetzaren fruituak agerian\nAdierazi ondoren egun konpainia ezberdinen 174 modelo desberdinetan euskarazko menua eta aplikazioak aukeran daudela, Patxi Baztarrikak, Hizkuntza Politikarako sailburuordeak, Eusko Jaurlaritzaren eta telefonia arloko operadore eta fabrikatzaile nagusien arteko lankidetzaren "garrantzia" azpimarratu zuen atzo. "Lankidetza bera baino gehiago, iaztik burutzen ari garen lankidetzaren fruituak azaltzeak bildu gaitu hemen. Eta esan nahi eta esan behar dut: hemen benetako protagonistak telefoniako operadoreak eta fabrikatzaileak direla. Hauek eman dute aurrerapausoa. Euskal hiztunen eta euskal gizarte osoaren izenean bihoakie Eusko Jaurlaritzaren aitormena eta eskerrona".\nBaztarrikak nabarmendu zuenez, euskarak "hiztunak" behar ditu, "erabiltzaileak", bere ustez horixe baita bere "bizi-indarraren adierazlerik behinena". "Hiztunek eta erabiltzaileek, aldiz, euskara baliatzeko egiazko aukerak behar-beharrezkoak dituzte, euskara nonahi eta zernahirako erabiltzeko aukerarik eduki ezean ez baitago hizkuntza bat erabiltzerik", gaineratu zuen sailburuordeak, iragarri baino lehen Eusko Jaurlaritzak telefonia alorreko operadoreekin eta fabrikatzaileekin lankidetzan jardun duela eta etorkizunean "hala egiten jarraituko" duela, erabiltzaileek eta kontsumitzaileek produktuak eta zerbitzuak "euskaraz ere izan ditzaten". "Kontsumitzaileen eta erabiltzaileen esku dago, orain, aukera hauetaz guztiez baliatzea eta noranzko honetan urrats berriak egin daitezen bultzatzea", amaitu zuen Baztarrikak.\nTelefono berrietan bakarrik?\n2008-12-16 / 13:49 / Amaia Zinkunegi\nLehendik telefono mugikorra daukagunok, posible dugu gure telefonoetan euskarazko aukera gehitzeko? Edo telefono berrietan bakarrik izango da aukera?\nOperadoarekin harremanetan jartzea onena\n2008-12-18 / 11:57 / Eusko Jaurlaritza - Kultura Saila\nTelefono berrietan edo, telefonia operadore bakoitzaren eta telefono bakoitzak dituen prestazioen arabera, webgunetik ere jeitsi liteke.\nBeraz, erabiltzaile bakoitza bere operadorearekin harremanetan jartzea da onena.\n2008-12-30 / 17:36 / Nekane Barandiaran\nBa nik nire operadorearekin (Vodafone) hitz egin dut eta baita dendara joan, eta nahiko modu txarrean horri buruz ez dakitela deus esan didate


MONEY AMULET badajozen erosi batetik 59€\nMoney Amulet badajozen\nAmulet Money Amulet zorte ona eta dirua erosi badajozen\nArrakastatsua izateko Money Amulet badajozen, behar:\nLortu Money Amulet posta bidez courier etxea (ordainketa jaso ondoren, partzelaren)\nNon erosi badajozen Money Amulet\nOrdena formularioa, bete eremuak izena eta telefono zenbakia erosi kuttun zorte ona eta dirua Money Amulet badajozen prezio txiki bat. Itxaron, deitu aholkularia, zure eskaera on amulet Money Amuletlitzaidake zuen dei egunean zehar 9:00 etatik 21:00. Duzu bakarrik ordaindu jaso ondoren, partzelaren batetik courier edo postetxean badajozen.\nNon erosi amulet Money Amulet badajozen\nArrakasta berreskuratze egungo stock Money Amulet badajozen (Espainia), eskaera-orria behar duzun emateko telefono zenbaki bat eta zure izena etorkizun hurbilean Arduraduna zurekin harremanetan jarriko da eta argitzeko zurekin ordena xehetasunak eta antolatu entrega Money Amulet at. Eskuratu ahal izango duzu, entrega batetik courier edo jasotzea postetxean. Zehatza kostu bidalketa Money Amulet el correo arabera alda daiteke distantzia hiria Espainia, jakiteko prezioa aholkulari baten sorrera ondoren ordena amulet Money Amulet zorte eta dirua web-orri ofiziala.\nDirua ez da inoiz gehiegi, batez ere, garai batean ezegonkortasun politikoa eta finantza-asaldura. Nahi zure finantza-egoera hobetzeko? Kasu honetan, zure fidagarria laguntzaile izango Horde en amulet -\nNola kobratzen amulet dirua\nGaur esango dizut, benetako zorte ona xarma eta aberastasuna, bere indarra egiten positiboa doikuntza bizitza jabea, berarekin batera argi ezarpena.\nAmulet erakartzeko dirua bere eskuetan\nBadira talismans horrek lagunduko aberastasuna erakartzeko gure bizitzan sartu. Dezagun nola egin ikasteko artisau xarma dirua erakartzeko?\nOrdena badajozen Money Amulet 50% deskontua


Ikasi euskara pintxo-potearen prezioan. Noticias de Gipuzkoa\nIkasi euskara pintxo-potearen prezioan\n"Aspaldiko! Euskara berriro zure bizitzan" lelopean, Lasarte-Oriako Udal Euskaltegian matrikulazio epea zabalik dago irailaren 19ra arte\n2018(e)ko irailaren 16a, igandea - 06:03etan eguneratua\nGoian, Lasarte-Oriako Udal Euskaltegiaren eraikina. Eskubian, eskaintzen diren bi ikastereduak: aurrez-aurrekoa ikasgelan eta ‘online’ IKTen erabilerarekin. argazkiak: n.G.\nGarai batean, bai eskolan edo bai euskaltegian, Lasarte-Oriako herritar askok ikasten zuten euskara, baina gero, bizitzako gorabeherak direla eta, euskararen erabileran atzendu ziren, herrian izan den errealitate soziolinguistikoak ez baitzuen asko laguntzen. Baina errealitate hori azkenaldi honetan asko aldatzen ari da eta, orain, lasarte-oriatar asko berriro ere euskara ikastera animatzen ari dira. Arrazoiak askotariko dira: seme-alabei etxerako lanetan lagundu, harreman sareko zenbaitekin euskarazko hizkuntza ohiturak hartu, euskarazko komunikabideak eta euskarazko kultura ekoizpena kontsumitu... Herrira iritsi berria ez bada, behintzat, esan daiteke ia ez dagoela lasarte-oriatarrik bere harreman sarean euskaldunik ez duenik.\nHorregatik, hain zuzen, Lasarte-Oriako Udal Euskaltegiak ikasturte honetarako aukeratu duen leloa: Aspaldiko! Euskara berriro zure bizitzan. Eta Lasarte-Orian bezala, inguruko herrietan ere antzeko egoera antzematen da. Geroz eta jende gehiago dago Gipuzkoan euskarazko nozioak galdu eta berreskuratu nahi dituenak. Hori dela eta, euskaltegi honetako irismen esparrua zabala da, eta lasarte-oriatarrez gain, Villabona eta Donostia arteko korridoreko biztanleak ere hartzen ditu, baita Buruntzaldeko beste herrietako jendea ere, hala nola, Andoain, Urnieta, Usurbil eta Hernani.\nLasarte-Oriakoak ez diren horiengan pentsatuz, gauzak erraz dauzkate Udal Euskaltegira etor-tzeko. Eraikina herriaren erdialdean kokatzen da, Bekokale bidea 1, kiroldegiaren ondoan eta Osasun Zentroaren gainean. Garraio publikoan ibiltzen direnentzat, autobus eta tren geltokietatik oso hurbil dago. Bestalde, kotxearekin mugi-tzen direnek autobideko sarrera-irteeratik minutu batera aurkituko dute euskaltegia eta nahiko erraz aparkatzeko tokia izango dute.\nGehienbat publikoaren zerbitzura dauden langileak joaten dira Lasarte-Oriako Udal Euskaltegira (udal, Aldundi, Jaurlaritza, Osakidetza, azalera handiko salmenta tokiak …). Ikasle horiek, harreman sarekoekin euskaraz jarduteko gai izateaz gain, ibilbide profesionalean aurrera egin nahi dute, edota lan egoera finkatu. Multzo horrekin lotuta, ikasketak amaitu berri izanik, funtzio publikora iritsi nahi dutenak daude. Bistan denez, lan eskaintza publikoek, OPE famatuek, eragin handia dute ikaslerian, eta bai lanpostua lortzeko, bai lan-poltsetako zerrendetan hobeto posizionatuta egoteko, garrantzia handia dute HE edo PLak (Hizkun-tza Eskakizun edo Profil Linguistikoak).\nBeste ikasle multzo bat azken urteetan kanpotik etorritakoak dira. Horientzako euskara integraziorako lehen-lehen mailako tresna da.\nGehienbat publikoaren zerbitzura dauden langileak joaten dira euskaltegira Ikastaroei dagokienez, bi modalitate daude, aurrez-aurreko eskolak edota ‘online’\nIkastaroei dagokienez, bi modalitate daude, aurrez-aurreko eskolak edota online, eta ikasle bakoitzak hobekien datorkiona aukeratu dezake. Horrela, aurrez-aurrekoetan hiru ordutegi eskaintzen dira: 9.00-11.30, 15.00-17.30 eta 18.30-21.00. Egunean 2,5 ordu, astelehenetik ostegunera, astean 10 orduko erritmoan. Lanean txandaka ibiltzen direnentzat ez dago aitzakiarik, beraz, hiru ordutegi horietan txandaka ibiltzeko aukera baitago. Hala ere, ordutegiarekiko menpekotasunik eduki nahi ez duten horiek online ikasteko aukera izango dute. Hauek astean behin ordubeteko mintzamen saioa izango dute euskaltegian eta bi astetik behin 30 minutuko tutoretza.\nHutsetik hasi eta C1 mailara (EGA) bitarteko maila guztiak eskaintzen dira. B1 mailara arteko tituluak euskaltegian bertan lor daitezke eta, etorkizun hurbilean, gainerako tituluak ere euskaltegian bertan lor-tzeko aukera aurreikusten da.\nGuztira, ikasturteak 36 aste inguru izaten ditu, eta ikasleek jaso di-tzaketen diru-laguntzak kontuan hartuta, astean 2 euroan atera daiteke;pintxo-potearen prezioan hain zuzen.\nLasarte-Oriako Udal Euskaltegiko irakasleak urte askotako eskarmentua duten profesionalak dira, hizkuntzen irakaskuntzan eman den bilakaera metodologikoan ondo jantzitakoak. Eta ikasleak talde batera etortzen badira ere, ikas/irakas-prozesua ikasle bakoi-tzaren behar eta baldintzetara pertsonalizatzen dakite.\nTeknologia eta metodologiari dagokionez, IKTak (Informazio eta Komunikazio Tresnak) erabiltzeko prestatua dago, bai aurrez-aurreko ikastaroan eta baita online ere. Euskaltegian bertan sortutako ikas-tunitate banku zabala dute, erabilerarekin berritzen, egokitzen eta zabaltzen ari direna. Eta euskaltegian egiten den lan didaktiko guztia digitalizatuta dute;hala nola, materiala, programazioak, ikas/irakas-prozesuaren jarraipena, etab.\nEraikinari dagokionez, ikaskun-tzarako gune atsegin eta egokia da. Bere instalazioetan bost ikasgela, ordenagailu gela bat, bideo-gela, liburutegi zerbitzua, erabilera ani-tzetarako gela, irakasle-gela, etab. ditu. Horretaz gain, nabarmendu behar da ezinduentzako sarbide egokitua duela.\nBertan matrikulatzeko azken eguna irailaren 19a izango da. Euskara ikasteaz gainera, oso esperien-tzia aberasgarria da ikastaro hauetan parte hartzea. Lasarte-Oriako Udal Euskaltegiko ikasleek ez dute gezurrik esaten zera diotenean: “Ez naiz euskara bakarrik ikasten ari, askoz gauza gehiago ikasten ari naiz”.\nTfn. 943 36 16 21\n“Estoy intentando recuperar el tiempo perdido”\nEl Gobierno Vasco propone un reparto de migrantes según ingresos fiscales y criterios de población\nSánchez quita el impuesto del 7% a la generación eléctrica del PP\nA tiros para proteger la plantación de marihuana\nArrestado un baserritarra de 75 años en Hernialde al disparar a una persona que amenazaba su cosecha


Haurreskolak Partzuergoko etorkizuna kolokan jartzen ari da Eusko Jaurlaritza | LAB sindikatua Hezkuntzan eta Irakaskuntzan\nHasiera Berriak Haurreskolak Partzuergoko etorkizuna kolokan jartzen ari da Eusko Jaurlaritza\nHaurreskolak Partzuergoko etorkizuna kolokan jartzen ari da Eusko Jaurlaritza\nHaurreskolak Partzuergoan ordezkaritza sindikala dugun sindikatuok, LAB, STEILAS eta ELAk, ikasturte korapilatsu hau hasi eta ia hilabete bira Partzuergoko gerentziarekin eta Eusko Jaurlaritzako ordezkariekin inolako harremanik izan ez dugunez, eta langileen eta hezkuntza- proiektuaren egoera gogorra aintzat hartuta, mobilizazioei hasiera ematera behartuta ikusten gara.\nIzan ere, hezkuntza-arloko beste sektore batzuetan (hezkuntza berezian, zerbitzuetako langile eta irakasleen) mahai negoziatzaileak deituak izaten ari diren bitartean, Haurreskolak Partzuergoko aurrez aurreko negoziazio-mahaia oraindik ez da deitu, nahiz eta ikasturte honetan behin baino gehiagotan eskatu izan dugun.\nEra berean, Hezkuntza Sailburu eta Haurreskolak Partzuergoko Zuzendaritza Batzordeko Lehendakaria den Jokin Bildarratzek ez du oraindik Haurreskolak Partzuergoko mahai negoziatzailetara etorriko den ordezkaria izendatu, partzuergoarekiko duen arduragabekeria erakutsiz. Guretzat ezinbesteko garrantzia du Hezkuntza Saileko ordezkariak mahai negoziatzailetan parte hartzea, azken finean gai batzuen negoziazioak Hezkuntza Sailaren ardura izanda, gainditu egiten baitu haurreskoletako eremua.\nBestalde, Zorione Etxezarraga gerente berriak kargua hartu zuenetik, sindikatuekiko inkomunikazioa eta jarrera autoritarioak gailendu dira oro har. Egoera larriagoa da oraindik pandemia egoeran gaudenetik, gerentziak gure lan eta lanbide-etorkizunari zuzenean eragiten dioten erabakiak hartzerakoan langileen ordezkariak kontuan hartu ez dituelako.\nBestalde, haurreskolen egungo egoerari dagokionez, gerenteak hartutako aldebarkareko erabakien ondorioz Haurreskolak Partzuergoaren hezkuntza-proiektua arriskuan jartzen ari dela salatu nahi dugu. Hori dela eta, neurri horiek geldiaraztea izango da gure helburu nagusia.\nNegoziazio kolektiboa ukatu egiten zaigu, dagoen hitzarmen eta araudi guztiak urratuz eta langileen ordezkaritza gutxietsiz.\nOrdezko langileen kontratazio berria geldiarazi egin da; horrela, beste langile batzuen baja medikoak, baimenak edo lizentziak betetzeko, kontratupean dauden hezitzaileak haurreskola batetik bestera egunero mugiaraztera jotzen da, zentroen hezkuntza proiektua, irizpide pedagogikoak eta haurren egokitzapenak hankaz gora jarriz\nHorrez gain, aparteko orduak egitera behartzen dituzte langileak, ordezkoak bidaliko ez dituzten mehatxupean. Gure hitzarmenean aparteko egoeretarako bakarrik aurreikusita badira ere, gaur egun aurreikusi daitezkeen egoera arruntei aplikatzen zaizkie aparteko ordu horiek.\nBeharrezkoa den kontratazioa blokeatzeko erabakia hartu du, Haureskolak Partzuergoa enpresa pribatua balitz bezala. Horrekin, ehunka ordezko lanik gabe utzi ditu, partzuergoak eskaintzen duen hezkuntza-proiekturako urte askotan zutabe garrantzitsua izan direnak, gaur egun erakunde publikoetatik abandonu egoeran daudelarik.\nBeraz, salatu behar dugu hezkuntza eta gizarte zerbitzua eskaintzen duen enpresa publiko bat izanda, pandemia egoerari aurre egiteko kontingentzia planerako gehigarririk izan ez duen aurrekontutik ez gainditzeko erabakia hartu duela Haurreskolak Partzuergoko Gerentea den Zorione Etxezarragak, eta egoera hau erabiltzen ari dela lanpostuak suntsitzeko eta langileon lan-baldintzak okertzeko.\nGauzak horrela, negoziazioa berreskuratzeko, kontratazioa desblokeatzeko eta langileen lan-baldintzak hobera egiteko, mobilizazio dinamika hau jarriko dugu abian:\n-Datorren asteazkenean, hilak 28, Haurreskolak Partzuergoko Zuzendaritza Batzordea ospatuko denez, goizeko 11:00etan kontzentrazioa egingo dugu Lakuan. Batzorde honen garrantzia azpimarratu behar dugu, bertan hartu behar baitira haurreskoletako langileei eta hezkuntza-proiektuaren bilakaerari eragiten dieten erabakiak. Batzorde horretan ere ez da langileon ordezkarien ahotsa entzuten.\n-Hurrengo astean, era deszentralizatuan EAEko 3 hiriburuetako Hezkuntzako Lurralde Ordezkaritzetan. Egunak eta ordutegiak zehazteke daude.\nHaurreskolak Partzuergoaren etorkizuna kolokan jartzen ari da Eusko Jaurlaritza, egoera honi buelta emateko eta jaiotzatik hezkuntza eskubidea bermatu dadin Haurreskolak doakoa eta hezkuntza sailean integratua nahi dugu.\nGaur goizean LAB, Steilas eta ELA sindikatuen prentsa-aurreko bateratua\nAurreko sarreraEAEko Hezkuntza Saila negoziatzen ari dela esan eta kontrakoa egiten ari da, adarra jotzen\nHurrengo sarreraEAEko Hezkuntza Sailak sukaldari eta garbitzaileen kolektiboan iragarri zituen errefortzu gehigarriak ez ditu bete


Eliseok mandataria bidali zion esatera: «Zoaz eta busti zaitez zazpi aldiz Jordan ibaian; gaitza sendatu eta garbi geldituko zara».\n«Gorde larunbata, Jaunari sagaratuz, Jaunak zure Jainkoak agindu bezala.\n«Niri sagaraturiko pertsonak behar duzue izan. «Ez jan piztiek oihanean sarraskituriko abereen okelarik; zakurrei botako diezue.\nPurpura morezko oihala zabalduko dute eskainiriko ogien mahai gainean ere, eta bertan isur-oparietarako azpilak, erretiluak, katiluak eta pitxerrak ipiniko dituzte; eskainiriko ogia etengabe egongo da mahai gainean.\n Zuek hiria inguratuko duzue: sei egunez, egunero itzuli bat eginen duzue gerra-gizon guztiok hiriaren inguruan. Zazpi apaiz kutxaren aurretik joango dira, ahari-adar bana harturik. Zazpigarren egunean, zazpi aldiz egingo duzue itzulia hiriaren inguruan eta apaizek adarrak joko dituzte.\n Honela burutu zituen Jainkoak zeru-lurrak, berauetan dagoen guztiarekin. Zazpigarren egunerako burutu zuen Jainkoak berak eginiko lana eta zazpigarren egunean lanari utzi zion. Eta bedeinkatu egin zuen zazpigarren eguna eta sagaratu, egun horretan hartu baitzuen atseden kreazio-lanetik.\n Hau ere esan zien Jainkoak: «Hau da zuei eta zuen artean bizi diren bizidun guztiei belaunez belaun eta betiko ematen dizuedan itun-hitzaren ezaugarria: neure ostadarra ezartzen dut hodeien artean, eta nire eta munduaren arteko itunaren seinale izango da. «Nik zerua lainotzean, ostadarra azalduko da hodeietan; orduan, zuei eta bizidun guztiei emandako itun-hitz honetaz oroituko naiz: ez direla aurrerantzean urak uholde bihurtuko, bizidun oro suntsitzeko. Ostadarra hodeietan ikustean, bizidun guztiei betiko ematen diedan itun-hitz honetaz oroituko naiz».